Rocco Martino: Ka Ganacsigii Basaasnimada – Geeska Afrika Newspaper | Hargeisa, Somaliland\nRocco Martino: Ka Ganacsigii Basaasnimada\nPublished on Sep 08 2017 // Googooska Geeska\nQoraalkii Majdi Kaamil iyo Turjumaddii Kamaal A. Cali\nRocco Martino oo dashay sannadkii 1938-kii, waa basaas Talyaani ah oo kaalin weyn ka qaatay buunbuunintii iyo faafintiintii xogtii ku caan baxday ‘Been abuurkii Keegga Cagaaran’ kadib markii uu taliyihii xafiiska CIA ee magaalada Roma Jeffrey W. Castelli u gudbiyey dhukumantiyo leh calaamadda dawladda Nijer oo sheegaya in uu jiro qorshe sir ah oo dalka Nijer uu Ciraaq kaga iibinayo maadadda Yuuraaniyaam ee Nukliyeerka laga sameeyo.\nJeffrey markiiba waa uu fahmay in waraaqahan uu basaaska Talyaaniga ahi u keenay ay been abuur yihiin, laakiin haddana waxa uu si badheedh ah waraaqihii uu ogaa in ay been yihiin ugu diray taliska dhexe ee CIA, isaga oo ka dhigaya xog la helay.\nBasaaskan talyaaniga ahi waxa uu ku andacooday in uu yahay nin iskii ugu shaqaysta ka ganacsiga xogta sirdoonka ah ee uu soo helo. Laakiin waxaa jira warar xaqiijinaya in uu ka tirsan yahay sirdoonka Milateriga ee dalka Talyaaniga.\nBeen abuurkii Yuraaniyaamta ee Nijeer\nWaxa ay ahaayeen dhukumantiyo been abuur ah oo markii hore ay faafisay wakaaladda sirdoonka milateriga ee Talyaaniga oo magaceeda loo soo gaabiyo SISMI. Warqadahan ayaa been cad oo badheedh ah ku sheegay in Saddaam Xuseen uu dalka Nijeer ee qaaradda Afrika ka iibsaday ciidda Yuraaniyaamta ee loo adeegsado bacariminta ama nafaqaynta Nukliyeerka.\nDawladaha Maraykanka iyo Ingiriisku iyaga oo xujo ka dhiganaya xogtan oo dabcan ay ogaayeen in ay been abuur yihiin ama ugu yaraan sarkaalka soo diray uu ogaa in aanay run ahayn ayaa ay qaramada Midoobey hordhigeen dood sheegaysa in Ciraaq ay doonayso in ay iibsato qalabka iyo maaddooyinka u sahlaya in ay hubka sida ba’an wax u gumaada samaysato.\nRocco Martino oo caan ku ah, ‘Ganacsadihii sirdoonka’ waa oday Talyaani ah, oo Talyaaniga iyo Yurubta galbeedba caan ku ah ‘Lataliye amni’ laakiin xogo iyo faahfaahinno sirdoon oo aad u faa’ido badan siiya dawladaha shisheeyaha iyo warbaahinta.\nMid ka mid ah masuuliyiinta sirdoonka ee dalka Faransiisku, ayaa sheegay in Martion uu u iman jiray iyaga iyo sirdoonnada kalaba, isaga oo xogo in ay ka iibsadaan doonaya. Waxa uu sarkaalkani sheegay in uu dhowr jeer u soo bandhigay in ay ka iibsadaan xogo sirdoon oo uu ku andacoonayey in uu ka helay saaxiibbo hore uga tirsanaan jiray sirdoonka Talyaaniga oo ka siro badan ka helay dalkii la odhan jiray Yuguslaafiya.\nWarka uu sheegay Rocco Martino ee la xidhiidha Nukliyeerku waxa uu culays iyo warwar gaar ah ku abuuray dalka Faransiiska. In kasta oo sirdoonka Faransiisku uu ogaa in Martino ay caado u ahayd ka ganacsiga xogaha sirdoon, haddana hore ugama ay baran in uu arrimo sidaa u xasaasi ah galo, weliba waxaa si gaar ah uga yaabiyey sirdoonka Faransiiska in Martino uu warkan muhiimka ah lacag aad u yar ku doonayey.\nMartino waxa uu sirdoonka Faransiiska u ogolaaday in inta aanay lacagta siinin ay iska eegaan waraaqihii magaca dalka Nijeer sitay ee uu ku sheegayey in ay yihiin heshiis ay Ciraaq ku iibsanayso macdanta Yuraaniyaamta. Muddo yar kadib ayaa xeeldheerayaasha sirdoonka Faransiisku baadhis ay ku sameeyeen dhukumantiyadan waxa ay ku aqoonsadeen in waraaqahan uu basaaska Talyaaniga ahi sitay oo watay calaamadda iyo shaambadda dawladda Nijeer ay yihiin waraaqo laga xaday safaaradda dalka Nijeer ku leeyahay magaalada Roma ee dalka Talyaaniga.\nWaraaqahaas oo ahaa dhukumantiyo kale oo arrimo kale ku qoran yihiin ayaa si badheedh ah loo been abuuray, oo inta xogtii ku qornayd la tirtiray oo madaxii warqadda ee calaamada Nijeer ahaa iyo shaambaddii la daayey lagu qoray qoraal cusub oo laga dhigayo heshiis ay Ciraaq iyo Nijeer ku kala iibsanayaan macdanta Yuuraaniyamta. Sirdoonka Faransiisku waxa kale oo uu ogaaday in horraantii bishii koowaad ee isla sannadkaas la soo xaday waraaqahan. Masuuliyiinta sirdoonka Faransiiska ayaa markii ay ka bogteen baadhistooda la xidhiidha waraaqahan waxa ay guddoonsadeen waraaqahan ay ku jiraan warar is burinayaa, oo aanay suurtogal ahayn in sirdoonka Faransiisku uu qaato ama xogta ku jirta rumaysto, sidaa awgeed waxa ay waraaqaha dib ugu celiyeen basaaskii soo xaday ee Martino, iyaga oo u sheegay in aanay anfacayn.\nSirdoonka Faransiisku waxa uu basaaskan Talyaaniga ah u diiday in uu siiyo lacagtii ay marka hore ee waraaqaha uu u keenay ku heshiiyeen, maadaama oo ay u arkayeen in waxa uu u keenay aanay sax ahayn. Si kastaba ha ahaato e’ Maraykanku arrintan aad ayaa uu u danaynayey, xiise gaar ahna u qabay in warku run noqdo, si uu marmarsiinyo uga dhigto dagaalka Ciraaq uu la maagganaa, sidaa awgeed waxa uu sirdoonka Faransiiska ka codsaday in uu kala shaqeeyo sidii warkaas looga soo xaqiijin lahaa gudaha dalka Nayjer oo uu hore Faransiisku u gumaystay.\nMasuuliyiinta sirdoonka Faransiiska oo ka jawaabaya dalabkaas oo uu weliba Maraykanku aad u degdegsanaa, waxa ay si dhaqso ah xeeldheerayaal sirdoon oo tiradoodu 5 ama 6 tahay ugu direen Nijeer iyaga oo faray in la soo dedejiyo baadhitaanka arrintan. Kooxdan la diray markii ay tegeen Nijeer ee ay baadhitaanno kala duwan sameeyeen waxa ay waayeen wax raad ah oo muujinaya in uu heshiis Yuraaniyaamta la xidhiidhaa dhex maray Ciraaq iyo Nijeer ama xitaa in ay muuqdaan ifafaalooyin laga dheehan karo in qorshe iib oo Yuraaniyaamta la xidhiidha ay labada dal leeyihiin.\nIn kasta oo warbixinta ka timid sirdoonka Faransiisku ay sidaa cad Maraykanka ugu iftiimisay in aanu jirin wax marag ah oo arrintan muujinaya, haddana masuuliyiinta sirdoonka Maraykanka ee CIA iyo laanta sirdoonka milateriga ee wasaaradda difaaca oo kaashanaya madaxweyne ku xigeenkii xilligaas Dick Jenney iyo masuuliyiin xafiiskiisa ka tirsan, ayaa diiday in ay aqbalaan natiijada uu sirdoonka Faransiisku keenay. Waxa aanay dhegaha ka furaysteen dhammaan talooyinkii iyo xogtii warbixinta Faransiiska ku jirtay. Dhinacyadan kala duwan ee Maraykanku waxa ay ku sii adkaysteen in ay si kalsooni ka muuqato uga hadlaan in Saddaam Xuseen uu Yuraaniyaam ka iibsanayey Nijeer. Waqtigaas oo ahaa bishii Sagaalaad ee sannadkii 2002, waxa masuuliyiintan Maraykan sii wadeen hadalladii iyo warbixinnihii ay sida kalsoonida leh ugu sheegayeen in taliska Ciraaq uu dadaal adag ugu jiro sidii uu u heli lahaa maaddooyin Nukliyeer ah.\nWarbixin qiimayn ahayd oo ay wadajir u soo saareen CIA iyo sirdoonka milateriga ee Maraykanka ayaa iyaduna ku andacootay in Ciraaq ay horena isugu dayday imikana dadaal xooggan ugu jirto in ay hesho Yuraaniyaamta, gaar ahaan nooceeda lagu magacaabo Keegga-cagaaran (Yellowcake).\nMar dambe oo isla bishaas ahayd, ayaa sirdoonka Ingiriisku isna soo saaray warbixin uu ku sheegayo in dawladda Ciraaq ay dadaal ugu jirto sidii ay u yeelan lahayd hubka wax-gumaada. Waxa ay warbixintu sheegtay in Ciraaq ay dadaal adag ugu jirto sidii ay qaaradda Afrika uga soo iibsan lahayd xaddi aad u badan oo Yuraaniyaam ah. Waqtigaas wakaaladda sirdoonka dhexe ee Maraykanka CIA weli waa ya ka shakisnayd xaqiiqada warkan, in wararka aanay rumaysnayn warkooda sheegaya awoodda Nukliyeerka ee Ciraaqna waxaa marag ka ah ku-xigeenkii agaasimaha guud ee CIA-da, John McLaughlin oo mar uu hortegey guddida sirdoonka ee golaha Kongareeska Maraykanka si arrimahan looga waraysto sheegay in ay isaga la tahay in sirdoonka Ingiriisku uu buunbuuniyey warka sheegaya in Ciraaq ay dadaal ugu jirto sidii ay Afrika uga soo iibsan lahayd Yuraaniyaamta.\nAgaasime ku-xigeenka CIA isaga oo sii wada hadalkan uu u jeediyey guddidu waxa uu intaas ku sii daray, “Waa aanu daraasaynay warbixinaha Ingiriiska ee arrintan la xidhiidha, oo wax lagu kalsoonaan karo kuma aanu arkin”\nBasaaskii Talyaaniga ahaa ee Martino kuma uu niyadjabin dhirbaaxadii uu kala kulmay sirdoonka Faransiiska ee u soo celiyey xogtii sirdoon ee uu siday. Bishii Noofambar ee sannadkaas oo dhan Martino waa uu sii waday iskudaygii uu doonayey in uu iibiyo xogtii ku qornayd waraaqihii uu hayey ee sheegaysay in Ciraaq Yuraaniyaam ka iibsanayso Nijeer.\nUgu dambayn Martino waxa ay is fahmeen oo uu dhukumantiyadii sirdoonka Faransiisku diiday ka iibiyey haweenay warfidiyeen Talyaaniya ah oo ka shaqaynaysay majaladda Panorama oo ka soo baxda Talyaaniga. Haweenaydan oo lagu magacaabo Elisa Betriope waxa ay dhukumantiyadan ka sii satay 18 kun oo doolarka Maraykanka ah.\nElisa markii dhukumantiyadan ay soo iibsatay iyada oo rumaysan waxa ay damacday in ay ku qortay majalad ay u shaqaynaysay, laakiin waxaa hor istaagay tifatirihii majaladda oo u sheegay in marka hore ay la xidhiidho Maraykanka si ay u hubiso bal in dhukumantiyadaasi ay yihiin wax la isku hallayn karayo xaqiiqadooda. Elisa iyada oo amarkan fulinaysa ayaa ay u tagtay safaaradda Maraykanku ku lahaa magaalada Roma ee dalka Talyaaniga waxa aanay siisay nuskhado ka mid ah waraaqahan sirta ahaa ee ay iibsatay iyo wixii ay tafaasiil dheeraad ah ka haysay arrintan. Waxa aanay ka codsatay in safaaraddu ay ku xidho waaxda wasaaradda arrimaha dibadda Maraykanka u qaabilsan amniga gobalka, si warkan xaqiiqadiisa ay ula hubiso.\nSida uu sheegay nin hore uga tirsanaan jiray masuuliyiinta sirdoonka Maraykanku, dhukumantiyadan iyo warbixintan ay haweenayda wariyaha ahi ku ladhay waxaa loo diray xafiisyada ay arrintu khusaysay, gaar ahaan xarunta dhexe ee CIA iyo waaxda sirdoonka milateriga ee wasaaradda difaaca ka tirsan, oo nuskhad ka mid ah warbixintan ay u kala dirtay wasaaradda arrimaha dibadda ee Maraykanku, kadib markii ay ka heshay safaaradda Maraykanka ee Talyaaniga. Waxa kale oo ay wasaaraddu isla xogtan u dirtay hay’ado kale oo amni oo Maraykan ah.\nWaraaqahani waxa ay ugu dambayntii gaadheen khubaro ku xeeldheer Nukliyeerka oo ka tirsan wakaaladda sirdoonka milateriga iyo sida oo kale khubaro tamarta ku takhasusay oo ka tirsan golaha amniga qaranka ee Maraykanka. Sida muuqata cid keliya oo ka mid ah ha’yadahaas dawladda Maraykanka amniga u qaabilsanaa ee dhukumantiyadan la tusay kuma ay guulaysan in ay si deggen oo fiirsi leh u baadho dhukumantiyada, gaar ahaanna in ay dhugmo u yeelato hubin xeeldheer oo lagu sameeyo faahfaahinta ku qoran dhukumantiyadan, magacyada ku xusan iyo taariikhaha, meelahaas oo haddii dhukumantiyadan laga eego laga fahmi kari lahaa in ay been abuur yihiin.\nMarkii ay soo baxday in warkani uu been yahay Martino waxa uu waraysiyo siiyey wargeysyo kala duwankale, isaga oo sheegay in dhukumantiyadan sirta ah uu ka helay gabadh ka tirsan shaqaalaha gudaha ee safaaradda uu dalka Nijeer ku leeyahay magaaalada Roma ee xarunta Talyaaniga. Martino waxa uu ku dooday in gabadhani ay hore ula shaqayn jirtay sirdoonka Talyaaniga, sidaa awgeedna uu aaminsanaa in xogta waraaqahan ku qorani ay run tahay. Waxa uu ku andacooday in goor dambe oo ahayd sannadkii 2002 uu ogaaday in waraaqahani ay been abuur ahaayeen. Isaga oo sheegay in uu aad ula yaabay sida ay waraaqihii oo la ogaaday in ay been abuur yihiin haddana meel kasta oo dunida ka mid ah warkooda looga qaatay. Martino hadalladiisa arrintan khuseeya waxaa ka mid ahaa, “Faylkaas ayaa wareegayey, warbixinno laga diyaariyey ayaa iyaguna la wareegayey meel kasta oo dunida ka mid ah, madaxweyne George Bush iyo raysalwasaarihii Ingiriiska Tony Blair ayaa meel kasta kaga hadlayey waxyaabihii ku qornaa dhukumantiyadan iyaga oo aan si toos ah u sheegayn in xogtan ay sheegayaan ay ka keeneen dhukumantiyadan. Marka aan talefishanka daawado waxa aan rumaysan kari waayi jiray warka dhegahayga ku soo dhacaya ee arrintan la xidhiidha”\nDhammaadkii bishii Oktoobar ee 2003 ayaa hay’adda sirdoonka Maraykanka ee CIA waxa ay warqad u soo dirtay ku-xigeenka lataliyaha amniga Qaranka ee dalka Maraykanka Steven Hadley. Waxa ay u sheegaysay in khudbad uu madaxweyne Bush jeedin lahaa oo la diyaariyey laga jaro inta tilmaamaysa Yuraaniyaamta Afrika ay Ciraaq ka soo iibsatay” Qoraalka CIA du u soo dirtay Guriga Cad, waxa ay ku xustay sababta ay u dalbanayso in khudbadda madaxweynaha laga jaro hadalka la xidhiidha Yuraaniyiinta la sheegayo in Ciraaq Nijeer ka iibsatay. “Xaqiiqada warkan iyo kalsoonida lagu qabi karo halka uu warku ka soo baxay, waxaa ka taagan muran aan weli dhammaan” ayaa ay CIA ku doodaysay.\nWaxa kale oo qoraalkeeda ay wakaaladda sirdoonku ku xustay in taliy-ku-xigeenka hay’adda CIA markii uu ka hor hadlayey guddida sirdoonka ee Golaha Kongareeska uu ka hor caddeeyey in Ingiriisku uu ku talaxtegey arrintan. Sidaa awgeed aanay fiicnayn in arrintii ku talaxtagga lagu tilmaamay ee Ingiriiska uu haddana madaxweynaha Maraykanku ku hadlo.\nIn kasta oo digniinahaasi ka soo baxeen CIA, haddana wasiirkii arrimaha dibadda ee Maraykanka oo xilligaas ahaa Colin Paul iyo lataliyihii amniga qaranka ee Maraykanka oo ahayd Condoleezza Rice iyo sida oo kale masuuliyiin sare oo kale oo dawladda Bush ka tirsanaa waxa ay ku sii adkaysteen sheegidda warka Yuraaniyaamta la sheegayo in Ciraaq ay Afrika ka soo iibsanaysay.\nDhammaadkii bishii Noofambar ee sannadka 2002 ayaa ay Washington heshay warbixin kale oo sheegaysa in basaas Maraykan ah oo ka tirsanaa waaxda dembi baadhista ee ciidamada badda, isla markaana ka hawlgeli jiray hawlaha argagaxiso la dirirka ee dekedda Marseille ee dalka Faransiiska, uu maalin maalmaha ka mid ah talefan ka helay ganacsade u dhashay galbeedka Afrika, waxa aanu u sheegay in uu hayo xogta labaatan foosto oo ah maadadda Yellowcake (Keegga Huruudda ah oo ah nooc ka mid ah Yuraaniyaamta oo budo aan biyaha ku milmayn ah).\nGanacsadahani waxa uu basaaska u sheegay in foostooyinkani ay ku xaraysan yihiin dekedda Kutunu (Cotonou) loona diyaariyey in loo raro dalka Ciraaq. Kutunu waa magaalada ugu weyn dalka, isla markaana ah dekedda ugu weyn xeebta koonfureed ee dalka Benin oo ku yaalla galbeedka Afrika.\nIsla markiiba sarkaalkani waxa uu warbixintii isu dhaafiyey laanta dembibaadhista ee ciidamada badda Maraykanka oo iyaguna u gudbiyey wakaaladda sirdoonka Maraykanka. CIA waxa ay la soo xidhiidhay hay’adaha ammaanka Faransiiska, gaar ahaan Laanta amniga gudaha, Wasaaradda difaaca iyo sirdoonka Faransiiska iyaga oo ka dalbanaya in arrinta warbixin fiican laga siiyo.\nBenin waxa ay ka mid tahay dalalka uu Faransiisku soo gumaystay xorriyaddii kadibna saamaynta weyn ku yeesha siyaasaddooda, afka rasmiga ah ee lagaga hadlaana waa Faransiiska.\nFaransiisku waxa uu mar kale arrintan Yuraaniyaamta darteed Afrika u diray koox baadhitaan oo soo xaqiijisa faahfaahinta la xidhiidha, gaar ahaan goobtan loo tilmaamay iyo si guud dalka Benin oo dhan.\nSida uu xaqiijiyey masuul hore uga tirsanaan jiray CIA labada kooxood ee Faransiisku baadhista ugu diray Afrika waxa ay soo xaqiijiyeen arrintii ay marka horeba Faransiisku aaminsanaayeen ee ahayd in maaddooyinka uu ganacsadahaasi sheegay ay yihiin kuwo ay gacanta ku hayso dawladda Faransiisku oo aanu jirin qorshe loogu dirayo dalka Ciraaq iyo xitaa dal kale. Isla waqtigaas, gaar ahaan bishii Jeenaweri ayaa xoghayihii milateriga ee safaaradda uu Maraykanku ku leeyahay magaalada Abidjan ee caasimadda dalka Ivory Coast waxa uu booqasho ku teget dalka Benin, waxa aanu tegey bakhaarada ay foostooyinku yaalleen si uu isagu u soo hubiyo waxa jira.\nSida markii dambe ay caddeeyeen baadhayaal uu golaha odayaasha ee Maraykanku arrintan u saaray, foostooyinkaas kuma ay jirin wax muhiim ahi. Laakiin iyada oo ay jiraan caddaymahaas tirada badan ee burinaya in Ciraaq ay Yuraaniyaam ka iibsanaysay Nijeer, haddana wakaaladda sirdoonka iyo wasaaradda difaaca ee Maraykanku waa ay iska sii wateen in ay si joogto ah u tilmaamaan warbixintii koowaad ee soo gaadhay ee sheegaysay in Ciraaq Yuraaniyaam iibsanaysay, waanay ka dhex muuqatay dhammaan warbixinahoodii Ciraaq illaa laga soo gaadhayey bishii Juun ee sannadka 2003.\nSafiirkii waqtigaas Maraykanka u fadhiyey Qaramada Midoobey John Negroponte ayaa si cad dawladda Ciraaq ugu eedeeyey in ay dadaal ugu jirto in Yuraaniyaam ay Ciraaq ka soo iibsato. Masuuliyiinta sare ee wasaaradda arrimaha dibadda Maraykanka ayaa iyaguna si ula kac ah isaga dhegomariyey digniinihii ay ku celcelinayeen saraakiisha waaxda sirdoonka ee wasaaradda arrimaha dibadda, (Waxaa digniinahaas ka mid ahaa in ay been abuur yihiin waraaqaha sheegaya in Ciraaq ay damacday in ay Yuraaniyaam ka iibsato dalka Nijeer), waxa ay qaybiyeen oo ay cid walba gaadhsiiyeen nuskhado ka mid ah dhukumantiyadii sheegayey in Ciraaq ay doonaysay in Yuraaniyaam ay ka iibsato dalka Nijeer.\nMarkii dooddu halkan soo gaadhay ayaa hay’adda Atoomikada oo ah hay’ad ka tirsan Qaramada Midoobey oo xarunteedu tahay magaalada Fiyeenna ee dalka Usteri, una xilsaaran xakamaynta iyo la socoshada Nukliyeerka adduunku, waxa ay Maraykanka iyo Ingiriiska ka codsatay in aanay Ciraaq dagaal ku qaadin ee ay muddo dhowr bilood ah iyada fursad siiyaan si ay u baadho oo u hubiso xaqiiqada xogaha ku qoran warbixinaha masuuliyiinta Maraykanka iyo Ingiriiska ee sheegayey in Ciraaq ay Yuraaniyaam ka soo iibsanaysay Afrika si ay ugu samaysato hubka Nukliyeerka.\nBishii Feebarweri ee sannadkii 2003 ayaa masuuliyiinta Maryakanku waxa ay hay’adda xakamaynta Nukliyeerka adduunka ku wareejiyeen nuskhado ka mid ah dhukumantiyadii ay saxafiyaddii Talyaaniga ahayd bilowgii hore soo heshay, oo sida aynu hore u soo xusnay, ay u dirtay Maraykanka iyada oo doonaysay in ay la hubiyaan xaqiiqada warkaas si ay u daabacdo. Dhowr maalmood kadib ayaa Jack Pewit oo madax u ahaa xafiiska baadhitaannada gaarka ah ee wakaaladda xakamaynta Nukliyeerku waxa uu internet ka ka baadhay tilmaamihii ku jiray warbixinta Maraykanku u soo diray hay’addiisa. Pewit iyo masuuliyiintii baadhista la waday waxa ay markiiba xaqiijiyeen in inbadan oo ka mid ah magacyada, taariikhaha iyo cinwaannada iyo xitaa xogaha kale ee ku jiray warbixintu ay ahaayeen kuwo aad u qaldan.\nAgaasimihii guud ee hay’adda xakamaynta Nukliyeerka ee Qaramada Midoobey Maxamed Baraadici isaga oo ka duulaya natiijadaas ay gaadheen saraakiisha baadhista ee hay’addiisa, waxa uu hadal u jeediyey golaha ammaanka ee Qaramada Midoobey taariikhdu markii ay ahayd toddobadii bishii Saddexaad ee 2003, waxa aanu u sheegay in dhukumantiyadaasi aanay ahayn kuwo la rumaysan karo”\nSi kastaba ha ahaato e’ Maraykanka iyo Ingiriisku warbixinta Baraadici dan kama ay gelin, iyada oo aanay laba toddobaadba ka soo wareegin markii uu Baraadici jeediyey khudbaddana, waxa ay qaadeen weerarkii ay ku qabsadeen Ciraaq. Waxaa yaab lahayd in golaha odayaasha ee Maraykanka ka soo baxday labada toddobaad uun kadib weerarkaas, lagu sheegay in golaha amniga qaranka ee Maraykanka uu qirayo in uu dhacay khalad sirdoon oo la xidhiidhay samaysashada Nukliyeerka ee dalka Ciraaq.\nBaaridici khudbaddiisa uu ka hor jeediyey Qaramada Midoobey waxa kale oo uu yidhi, “Baadhistayadii arrintan waxa aanu ku soo gunaanadnay in sannadihii u dambeeyey aanay dhicin in dalka Nijeer ay u suurtogashay ama uu bilaabayba hawl la xidhiidha in uu Yuraaniyaam ka iibiyo Baqdaad. Waxa kale oo aanu aqoonsannay in dhukumantiyadii hore ee sheegayey in iibkaasi jiro ay ahaayeen kuwo la been abuuray. Warbixinihii kala dambeeyey ee arrintan laga soo saarayna aanay wadan caddaymo lagu kalsoonaan karo oo muujinaya xaqiiqada sheegashooyinkaas”\nIsla bishaas ayaa CIA ay soo saartay warbixin aan ahayn tii aynu hore u soo sheegnay. Waxa aanay sheegeen in wakaaladdoodu ay marka hore ku go’aan qaadatay xog sirdoon oo been abuur ahayd, qaladna ahayd in la qaato. Waxaa shaki la’aan ah in xarumaha sirdoon ee CIA ku leedahay dalal shisheeye ay si badheedh ah xarunta dhexe ugu soo direen xogo iyo warbixinno qaldan oo iibka Yuraaniyaamta la xidhiidha. Laakiin illaa maanta wakaaladda sirdoonka Maraykanka ee CIA ma’ay caddayn cidda ay u jeedday ee xogtaas been abuurka ah siisay ama dhukumantiyada inta ay been-abuurtay u soo dirtay. Waxa se’ ay masuuliyiinta CIA sheegeen in sababta ciddaas beentay u sheegtay ku kallfitay beentani ay ahayd hunguri lacageed, balse aanay lahayn ujeeddo siyaasi ah, waana sababta keentay in kiiskan loo wareejiyey wakaaladda dhexe ee dambibaadhista Maraykanka FBI si ay baadhis ballaadhan arrintan ugu samayso.\nWaxaa iyaduna aan weli caddayn sababta runta ah ee ka dambaysay in sirdoonka Ingiriiska ee marka hore arrintan ku adkaysanayeyna uu dib uga noqday sheegashadiisii hore ee ahayd in Ciraaq ay Nijeer soo iibsatay Yuraaniyaam. Laakiin saraakiil ka tirsan sirdoonka Ingiriiska ayaa iyagu dhinacooda sheegay in xogtani aanay ka soo gaadhin il keliya, xogta beenabuurka ahna ay arkeen uun bishii Saddexaad ee 2003.\nWarbixin baarlamaanka Ingiriisku soo saaray mar dambe ayaa lagu sheegay in habka uu sirdoonka Ingiriis lafagurka iyo hubinta ugu sameeyey warbixinaha sirdoon ee soo gaadhay uu ahaa hab lagu kalsoonaan karo. Si kastaba ha ahaato ee basaaskii Talyaani ee Martino ayaa wargeyska La Republica ee dalka Talyaaniga ka soo baxa u sheegay in Waaxda sirdoonka gaarka ah ee wakaaladda sirdoonka Talyaanigu ay si ula kas ah sirdoonka Ingiriiska ugu gudbisay warka Yuraaniyaamta, laakiin haddana markii dambe ay iska ilaaliyeen in la ogaado in ay arrintaas ku lug lahayd. Masuuliyiinta dawladda Talyaaniga ayaa iyagu warkan diiday oo si adag u deedifeeyey in ay wax lug ah ku lahayd warkan iyo dhukumantiyada been abuurka ah ee ku saabsan iyo in ay war la xidhiidha arrintaas cid u gudbisayba.\nXildhibaannadii baarlamaanka Ingiriiska ee iyagu ka shakisnaa xaqiiqada sheegashada xukuumaddooda ee arrintan la xidhiidha, ayaa iyaguna sii waday dadaalkii ay ku burinayeen natiijada sirdoon ee xukuumadda Ingiriisku gaadhay, iyaga oo tilmaamaya in ay is-diiddooyin badani ku jiraan sharraxaadda rasmiga ah ee xukuumadda Ingiriisku arrintan ka bixisay.\nQabsashadii Ciraaq kadib ayaa Guddi lagu magacaabi jiray Guddida xaqiiqo-raadiska oo ay wakaaladda CIA u xilsaartay arrintan waxa ay soo saartay warbixin nuxurkeedu sheegayo in Saddaam Xuseen uu sannadkii 1991-kii faraha ka qaaday qorshihiisii ahaa in uu samaysto hub Nukliyeer ah. Waxa kale oo ay guddidani sheegtay in aanay helin wax caddayn ah oo u xaqiijiya in wixii ka dambeeyey taariikhdaas hore (1991) ay xukuumadda Ciraaq isku dayday in ay iibsato Yuraaniyaam. Dhammad.


Dhegaha xarig la’aanta ah ee Apple AirPods oo la xaqiijiyay inay sababaan cudurka halista ah ee KANSARKA ah (Daraasad cusub) | Hadalsame Media\nHome Caafimaadka Dhegaha xarig la’aanta ah ee Apple AirPods oo la xaqiijiyay inay sababaan...\nDhegaha xarig la’aanta ah ee Apple AirPods oo la xaqiijiyay inay sababaan cudurka halista ah ee KANSARKA ah (Daraasad cusub)\n()19 Nof 2019 – Dhega gashiga Apple AirPods ayaa la sheegay inuu sababi karo cudurka halista ah ee Kansarka, sida ay isku raaceen culumo caafimaad oo gaaraysa 250 xeeldheere.\nApple AirPods wuxuu ka mid yahay agabyada haatan loogu iibsi badan yahay caalamka. 250 saynisyahan oo kasoo kala jeeda 40 dal oo caalamka ah ayaa barwo digniin ah u diray hay’adda QM ugu qaybsan caafimaadka ee WHO.\nMarka la eego daraasadda ay sameeyeen culumadani, waxay isku raaceen in aaladda Apple AirPods ay qofka “u baylihinayso halista kansarka“.\nWaxaa sababta lagu sheegay Pods-ka oo leh kaahfalka hir-baacyada raadiyaha, kaasoo lagu adeegsado aaladaha leh WiFi-ga, sida internet-ka iyo Bluetooth.\nWaxaa intaa dheer, in kanaalka dhegtu uu aad xasaasi u yahay oo uu markiiba baylah u noqon karo kaahfalladan halista ah.\nSharikadda Apple oo sanadkii tegey ee 2018 oo qura iibisey 28 milyan oo Air-Pods, 16 milyanna iibisey 2017, ayaa garowsatey inay agabyadani halis ku yihiin caafimaadka dadwaynaha, yeelkeede, waxay weli ka caga jiidayaan inay suuqa ka saaraan oo biddaalkooda baadi doonaan.\nPrevious articleDowladda Norway oo deeq ay siin jirtey ka goosatay Masjidka Towfiiq ee lagu dirirsan yahay (Warbixin)\nNext articleDAAWO: ”Waa taangiga ugu casrisan!” – Ruushka oo soo saaray taangi ay Galbeedku ka cabsadeen + Sawirro


SOMALITALK - FARSOOLEEY\nTuulada Farsooleey oo Loogu Dhamaadey Shuban Biyood:\nMuqdisho DMC Khamiis 3.May.2007.\nTuulada Farsooley oo ka tirsan Degmada Qoryooleey ee Gobolkla shabeellada Hoose ayaa waxaa ka jira shuban Biyood aad u daran oo ay ku dhammaadeen dad gaaraya 50 Qofood,waxaana hadda u ildaran dad gaaraya 60 qof,Sida uu na soo gaarsiiyey mid kamid ah odeyaasha Beesha Farsooleey oo magaciisa la yirahdo Aadan Isaaq Aadan.\nDadka shubanka u dhintey ayaa u badan Caruur iyo dad da� ah iyo dadka kale ee caadiga ah,wax gargaar ah oo la soo gaarsiiyey ma jirto maraka laga reebo 30 faleebo oo ay u soo dhireen dhaqaatiirta Cusbitalka Degmada Qoryooleey kuwaas oo oo lagu badabaadiyey 5 qofood.\nAadan Isaaq Aadan oo ka tirsan odayaasha iyo gudiga maamulka farsooleey Qaaylo dhaan u yimid Muqdisho\nAadan Isaaq ayaa faahfaahin ka bixiyey tuulooyinka sida ba�an loogu dhamaadey,dadka dhintey ayaa inta badani waxay ku dhinteen Tuulada Dhaqane oo ay u geeriyoodeen shubanka 26 qof,halka inta kalena ay ku dhinteen Tuulooyinka,Gaadlleey,Buulo Xasan Kurdaaleey,Buulo Arboow iyo Taawfiiq oo dhamaantood hoos taga Farsooleey.\nHadddaba waxay odeyaasha deegaanka Farsooleey oo uu hormuud u yahay Guddoomiyaha Xaaji Madgaab Maxamed Caliyoow,Hay�adaha Caalamka iyo kuwa maxalliga ah ka codsanayaan in lala soo gaaro Daawo si loo badabadiyo shacabka halkaas ku dhamaanaya.\nWaxayna Codsi gaar ah u gudbinayaan Hay�adaha UNICEF,WHO,UNDB,ICRC iyo INGO yada ka howlgalaya Gobolka shabeellada Hoose.Shuban Biyoodka ayaa wuxuu horey dad badan ku laayey deegaanno ka tirsan Koonfurta Soomaaliya,iyadoo hay�adaha gargaarkuna ka qabanin wax ku filan.\nDeegaankan ayaa waxaa saaran Cunaqabateyn ay u dhigeen qaar ka tirsan masuuliyiinta Gobolka iyo madaxda Qaarkood ee Hay�adaha gargaarka ee ku sugan Soomaaliya,sidaay ku doodayaan odeyaasha deegaanku.\nShabakdda Warbaahinta DMC Muqdisho


Xog: Sababta ay DF Somalia u taageertay Saudi | Caasimada Online\nHome Warar Xog: Sababta ay DF Somalia u taageertay Saudi\nXog: Sababta ay DF Somalia u taageertay Saudi\nMuqdisho (Caasimada Online) – Wasiirka Arrimaha dibadda Soomaaliya Cabdisalaan Cumar Hadliye oo u waramay Idaacadda BBC ayaa ka hadlay arrimo ku aadan xiriirka Soomaaliya iyo Iiraan, iyo sidoo kale taageerada ay dowladda Federaalka u muujisay dowladda Sacuudiga.\nWaxa uu wasiirka sheegay in ay aad uga xumaadeen weerarkii lagu qaaday safaaradda Sacuudiga ee Iran islamarkaana ay ku baaqeen in la dhowro axdigii Vienna ee Diblomaasiyiinta.\n“Waxaan sii deynay war-saxaafadeed aan leenahay hala ixtiraamo axdigii Vienna in ay tahay wax aad u muhiim ah in wadamada aduunka ee ku jira axdigii Vienna diblomaasiyiintooda aan wax la gaarsiin, sida foosha xun ee loo weeraray Safaaradda Sacuudiga aan ku raacsaneen oo aynu kasoo horjeedno, dowladda Iiraan inay garato mas’uuliyaddeeda”\nWasiir Hadliye ayaa la weydiiyay waxa ka jira in dowladda Federaalka Soomaaliya ay taageertay dowladda Sacuudiga, kadib markii dowladaasi ay sheegtay in xiriirka ay u jartay Iran.\n“Waxaan aannagu taageernay wixii xaq ah iyo wixii aan aragnay inay dhaceen, dowladda Sacuudiga waa dowlad saaxiib la nahay, waa dowlad wadankoodu xaramka ku yaallo waa dowlad cilaaqaad fiican inaga dhaxeeyo, weynu taageersannahay waxyaabo badan baanu isku taageersannahay, dadkeena baa ku nool ganacsi bay nala sameeyaan, taasi ma ahan wax cusub”\nDhinaca kale wasiirka arrimaha dibadda xukuumadda Soomaaliya Cabdisalaan Cumar Hadliye ayaa wax laga weydiiyay waxa ka jira in ay ammar ku bixiyeen in dalka ay isaga baxaan Diblomaasiyiin Iran ah.\n“Ma jirto diblomaasiyiin Soomaali ah oo dalka ka baxa la dhahay, waxaa jira niman ah dhalashada Iran haysta oo maalin dhaweyd ay nabad sugidda meel aan loo baahneen inay joogaan iyaga oo jooga laga soo qaaday, nimankaasi arrintooda gacanta ayaa lagu hayaa”\nUgu dambeyn wasiir Hadliye ayaa sheegay in dowladda Iran ay la leeyihiin ciqaalaad, balse ay ka xunyihiin weerarkii safaaradda Sacuudiga ee Iran lagu qaaday.\n“Dowladda Iiraan waa dowlad aan cilaaqaad leenahay, uma jeedno wax cusub oo soo kordhay laakiin arrinta aan Sacuudiga ku taageernay waxa uu yahay mid cad oo aan kuna taageersannahay iminka” ayuu hadalkiisa kusoo gabagabeeyay wasiirka arrimaha dibadda Xukuumadda Soomaaliya C/salaan Cumar Hadliye.


Somaliland oo Uganda ka codsatay Ictiraaf iyo inay Qunsuliyad ka furtaan Kampala – Radio Dalsan FM 91.5 MHz | Warar Sugan | Somalia News\n27-kii sanno ee la soo dhaafay waxay Maamulayaasha Somaliland ee W/Galbeed Somalia xusul-duub ugu jiraan inay Dowladaha Caalamka ka helaan Ictiraaf Dowladnimo, inkastoo aysan weli jirin Dowlad u aqoonsata dal ka madax-bannaan Qaranka Jamhuuriyadda Somalia.\nHaatan, Maamulayaasha Somaliland waxay ka codsadeen Dowladda Uganda Ictiraafaan iyo in ay Qunsuliyad ka furtaan Caasimadda dalkaasi ee Kampala.\nWakiilka Somaliland u jooga Kampala, Mustafa Cawil oo Axaddii la soo dhaafay ka qeyb galay Munaasabad ay Mujtamaca Reer Somaliland ee ku nool dalka Uganda ugu dabaaldegayeen 27-guuradii ka soo wareegtaay Gooni-isku-taaga Somaliland\nMar uu ka hadlayey Munaasabadaasi waxa uu sheegay inay doonayaan inay Qunsuliyad ku yeeshaan Kampala, si loo fududeeyo Dhaqdhaqaaqa dadka reer Somaliland ee imaanaya Uganda, gaar ahaan Ardayda.\n“Waxaan ku raaxaysanaa Xiriirka Diplomaasiyadeed ee aynu la leenahay Dalalka ay ka mid yihiin Jabuuti, Ethiopia, Britain iyo kuwa Midowga Europe. Waxaan ka codsanaynaa Uganda inay na ictiraafaan, waxaana ka war sugaynaa inay naga aqbalaan” ayuu yiri Wakiilka Somaliland u jooga Kampala, Mustafa Cawil.\nWaxa uu intaasi ku daray inay Wasaaradda Arrimaha Dibedda ee Uganda u direen Qoraal ku aadan Ictiraafka Somaliland, balse Dowladda Uganda ayaan xaqiijinin inuu Codsigaasi soo gaaray iyo in kale.\nDhinaca kale, Haweeneyda Madaxda ka ah Waaxda Diplomaasiyadda ee Wasaaradda Arrimaha Dibedda Uganda, Margaret Kafeero oo la hadashay Wargeyska The Observer ee ka soo baxa magaalladda Kampala ayaa sheegtay inaysan ogayn Qoraalka Codsiga Ictiraafka Somaliland balse ay fiicnaan lahayd haddii ay qoraalkaasi helaan.\nWaxay sheegtay inay jiraan Kooxo badan ama Mujtamacyada Caalamka oo Dowladda Uganda u soo qorta codsiyo ay ku doonayaan Ictiraaf Siyaasadeed, mana laga reebi karo Somaliland.\nHaweeneydaas u hadashay Wasaaradda Arrimaha Dibedda ee Uganda waaxay kaloo carrabka ku dhufatay inaysan Uganda aqoonsanayn Baasaboorka ay Somaliland samaysatay.\nQaar ka mid ah Ardayda Somaliland ee wax ka barata dalka Uganda ayaa u sheegay Wargeyska The Observer si ay u yimaadaan Uganda inay marka hore tagaan Caasimadda dalka Somalia ee Mogadishu, halkaasi oo ay ka qaataan Baasaboorka Jamhuuriyadda Somalia, kadibna ay codsadaan Fiisaha Dal-ku-galka ee Uganda.\nDEG DEG:-Madaxweyne ku-xigeenkii Khaatuma oo ku dhawaaqay in ay ka qeyb qaadanayaan dagaalka Tukaraq


Cristiano Ronaldo ayaa dhaliyay goolkiisii 750aad iyadoo Juventus ay 3-0 ku dardartay kooxda Dynamo Kyiv kulankii shanaad ee Group G, halka Barcelona oo hogaamineysa group-ka ay iyadana 3-0 ku xaaqday kooxda yar ee Ferencvaros.\nRonaldo ayaa isku qoray buuga taariikhda kubada cagta isagoo dhaliyay goolkii 750aad ee waayihiisa ciyaareed. 450 ka mid ah wuxuu u dhaliyay Real Madrid, 118 wuxuu u dhaliyay Man United, 107 gool wuxuu u dhaliyay xulka Portugal, Juventus wuxuu haatan u marayaa 75 gool halka uu Sporting u dhaliyay kaliya shan gool.\nGoolasha kale ee ay Juventus ku badisay waxaa u saxiixay Federico Chiesa iyo Alvaro Morata iyadoo Juventus oo hore u xaqiijisatay u soo bixitaankeeda wareega 16ka ay isku diyaarineyso inay Barcelona kula dagaalanto kaalinta koowaad ee Group G kulankooda ugu danbeeya ee Nou Camp ee isbuuca soo socda.\nBarcelona ayaa iyadana 3-0 caawa ku xaaqday kooxda Ferencvaros, Messi oo ka maqan kulankaan ayay waxaa booskiisa buuxiyay Antoine Griezmann oo hogaanka u dhiibay ka hor inta uusan u labeynin weeraryahanka keydka Martin Braithwaite halka Ousmane Dembele uu dhaliyay rigoore.\nBarca ayaa 15 dhibcood ku hogaamineysa Group G halka Juventus ay leedahay 12 dhibcood, kulankooda Campo Nou ee isbuuca danbe ayaa lagu xaqiijin doonaa kooxda kaalinta 1aad ku soo bixi doonta.\nDhanka kale kooxda Chelsea ayaa xaqiijisatay kaalinta 1aad ee Group E ka dib markii ay 4-0 ku xasuuqeen kooxda Sevilla oo marti loo ahaa islamarkaana iyadana hore u xaqiijisatay u soo bixitaankeeda wareega 16ka Champions League.\nOlivier Giroud ayaa afarta gool u dhaliyay Chelsea iyagoo Group G ku hogaaminaya 13 dhibcood halka Sevilla ay leedahay 10 dhibcood, waxayna ka fiican yihiin kooxda reer Spain rikoodhka fool ka foolka ah oo sidaas ayay kaalinta 1aad ku xaqiijisteen.\nOlivier Giroud ayaa rikoodh cusub dhigay isagoo noqday xiddigii ugu da’da weynaa ee seddexleey ka dhaliya Champions League taariikhda isagoo da’diisa ay tahay 34 sanno iyo 63 maalmood. Waana xiddigii labaad ee ugu da’da weynaa ee European Cup ee seddexleey dhaliya ka dib halyeeygii Real Madrid Frenk Puskas oo dhaliyay sannadkii 1965 isagoo da’diisa ay aheyd 38 sannadood iyo 173 maalmood.\nOlivier Giroud waa ciyaaryahankii ugu horeeyay ee afar gool ka dhaliya hal kulan oo Champions League ah tan iyo markii uu Cristiano Ronaldo sidaas u sameeyay Real Madrid kulan ay la ciyaareen kooxda Malmo bishii December 2015.\naxadle 5967 posts\nThese meals can weaken COVID-19, says a brand new examine


Australia: Dhanbaal tacsiyo ah ayaa waxaa naga soo gaarey Magaalooyin kala duwan ee dalka Australia waxaana Tacsiyadahaasinasoo gaarsiiyey Dr. Aweis Amin Iyo Xaajo Mohamed Mukhtaar Madey Midoobe, waxayna ka tacsiyadeynayaan Geerigii Allaha Unaxriistee Caalimkii KGS Sheekh Towfiiq waxay leeyiin anagoo ka wakiil ah dhamaan Reer Australia waxaanu leenahay ehelka iyo asxaabta deriska iyo culumada soomaaliyeed Allaa Ya Raxma Sheekheeni Sh. Towfiiq oo maanta baydhabo ku geeriyoodey.\nXISBIGA AMNI & CADAALAD ayaa nasoo gaarsiiyey dhanbaal tacsiyo ah oo ay la wadaagayaan ehelka qaraabada , asxaabta deriska iyo guud ahaan culumaa'udiinka soomaaliyeed gaar ahaan reer koonfurgalbeed, waxay leeyihin inaa li laah wa inaa ilaahi raajicuun, kulu nafsin daa'iqatul mowt ilaah qabrigii ha u waasiciyo, horteena allaha cafiyo sheekheeni.\nأنا لله وإنا اليه راجعون ان لله ما أخذ وله ما اعطي وكل شئ عنده اجل مسمي. اللهم اغفر ورحم ودخل في سكينت جناتك.\nSucuudiga oo waqti kooban u qabtay Somalida sharci darrada ku joogta


South Africa iyo muddaharaadka shaqaalaha - BBC Somali\nSouth Africa iyo muddaharaadka shaqaalaha\nImage caption Dalka South Africa shaqaalaha dowladda ayaa ku jira shaqo joojin toddobaadkii 3aad gashay.\nMadaxweynha dalka South Africa, Jacob Zuma, ayaa faray wasiirradiisa inay dib ugu laabtaan miiska wada xaajoodka si loo soo afajro shaqo joojinta ay ku jireen shaqaalaha adeegyada dadweynaha, oo haatan gashay toddobaadkii 3aad.\nGo'aanka madaxweynuhu waxaa uu yimid iyadoo shaqaale kale oo ka tirsan adeegyada biyaha iyo sameynta taayarrada baabuurta la filayo inay ku biiraan shaqo joojinta, waxaana jirta hanjabaad shaqaalaha adeegyada gaarka loo leeyahay inay iyagu ka qayb galaan shaqo joojinta.\nAfhayeenka madaxweyne Zuma, Zizi Kodwa, waxaa uu sheegay in dowladdu ku kalsoon tahay inay maalmo gudahood ku soo afjarto shaqo joojinta.


Nin go`aansaday in muddo sanad ah hal shabaq uu kula dhex noolaado labo libaax - calanka.com\nNin go`aansaday in muddo sanad ah hal shabaq uu kula dhex noolaado labo libaax (Calanka.com) - Posted at 28/04/2013 By Fantastic\nAlexander Pylyshenko oo ah mulkiilaha xero lagu xanaaneenyo xaywaanada dalkaas Ukraine ayaa shaaca ka qaaday in uu qorsheynayo in muddo sanad ah uu hal shabaq kula dhex noolaado laba libaax oo aad u waa weyn sida bogga Bodditycentral uu u sheegay .\nWaxa uuna tilmaamay in arinkaan uu uga gon leeyahay in uu ku aruuriyo qarahaad tabarucaad ah si uu ugu dhiso xarun lagu xanaaneeyo libaaxyada .\nAlexander Pylyshenko ayaa horay u dhigay rikoor sanadkii 2011-ka ka dib markii 35 maalin uu hal shabaq kula dhex noolaa laba libaax oo waa weyn xiligaas oo uu la qeybsanayay hilibka , waxa uuna xiligaas ka dhex sameystay shabaqaas suuli si uusan uga bixin .\nHalkaan ka daawo muuqaal yaab badan oo ninkaan alcarabiya.com/\nWaxaa la tilmaamayaa in xiligaas uu ujeedkiisa ahaa in sara loo qaado wacyiga daryeelka ilaalinta caafimaadka libaaxyada .\nAlexander Pylyshenko ayaa internet-ka soo dhigay muuqaal isaga oo libaax shabaq kula jira waxa uuna tilmaamay in uu doonayo in uu alifo buug uu kaga hadlayo nolosha libaaxyada muddo sanad gudahood Calanka.com: Isha wararka xaqiiqda


Hadii Aan Udub Ka Sii Mid Ahaado Iyo Hadii Aan Xisbi Kale U Digo Rogtoba Waxaan Idiin Cadaynayaa Inaanan Shilin Danbe Oo Lacag Ah Bixin Doonin, $300,000 Ee Udub Ayaaba Dhibaato Nagu Ahaa Mise Waa $1.5 Milyan” Jamaal Cali Xuseen | Cadceed newssite\tHome\nTuesday, July 3rd, 2012 | Posted by admin Hadii Aan Udub Ka Sii Mid Ahaado Iyo Hadii Aan Xisbi Kale U Digo Rogtoba Waxaan Idiin Cadaynayaa Inaanan Shilin Danbe Oo Lacag Ah Bixin Doonin, $300,000 Ee Udub Ayaaba Dhibaato Nagu Ahaa Mise Waa $1.5 Milyan” Jamaal Cali Xuseen\nHargeysa, July 3, 2012 (Cadceed) – Musharaxa doorashada Madaxtooyadad ee Xisbiga UDUB Jamaal Cali Xuseen ayaa waxba kama jiraan ku tilmaamay inuu Guddoomiyaha Xisbiga UCID Eng. Faysal Cali Waraabe la saxeexan doono Heshiis uu ku siinayo lacag lagu qadaray $1.5, kaas oo Sheegay inaanay dib u dhici doonin inuu lacag ku bixiyo Musharaxnimo, isla markaana khalad dhacay ku sifeeyey $300,000 shuruuda looga dhigay Musharxnimada Xisbiga UDUB.\nAqoonyahan Jamaal Cali Xuseen waxa uu sidaas ku sheegay Waraysi Khaas ah oo uu shalay Wargeyska Haatuf khadka tilifoonka ku siiyey isaga oo ku sugan Hargeysa, kaas oo uu sidoo kale kaga xogwaramay halka ay marayaan wada-hadaladii lagu dhexdhexaadinayey labada garab ee xisbigooda UDUB, isla markaana sheegay inay Waan-waantaasi gabo-gabo ku dhawdahay.\nSidoo kale Jamaal ayaa tibaaxay in hadii Khilaafka kala irdheeyey xisbigooda xal waara loo waayo in isaga iyo taageerayaashiisa xisbiga UDUB ay ka tashan doonaan halka ay u digo-rogan doonaan oo Axsaabta kale midka ay dan u arkaan ay Cududooda ku Xoojin doonaan. Ugu horayna isaga oo ka hadlaya lacagtii shuruuda looga dhigay xisbiga UDUB ee u loogu doortay Musharaxa, waxa uu yidhi “Lacagtii Musharaxiinta UDUB shuruuda looga dhigay waxa ay ahayd mid dunida oo dhami wada ogayd oo aan cidna ka qarsoonayn, isla markaana la shaaciyey oo lacagtaas hore ayaaba khalad ahayd, laakiin waxaan kuu cadaynayaa oo aan bulshadda sharafta leh ee reer Somaliland u sheegayaa in Xisbi kale hadii aan galo oo aan ka digo rogto UDUB iyo hadii aan joogoba inaanan Shilin danbe oo lacag ah bixin doonin”.\nAqoonyahan Jamaal Cali Xuseen isaga oo hadalkiisa sii wata, waxa uu intaas ku daray “Markaa ujeedada hadalkaygu waa inaan bulshadda u sheego Hadii aan UDUB ka sii mid ahaado iyo hadii aan Xisbi kale tagnoba inaanay dib u dhici doonin inaan lacag danbe oo aan bixiyo, Meelkasta oo aan tagana waxaan la tagayaa Shakhsiyadayda iyo Kalsoonida Taageerayaashayda. Waa wax lala yaabo marka la leeyahay $1.5 Milyan ayuu Jamaal Cali Xuseen Xisbi siinayaa meel ayaa Sumcadaydii looga dhacay, sababta oo ah $1.5 Milyan wax fudud yaanay idinla noqonin, $300,00 ee shuruuda looga dhigay Musharixiinta UDUB ayaaba dhibaato nagu ahaa mise waa $1.5 Milyan.\nWaar Walaal Ha iga dhigina nin lacag Damaciisa Siyaasiga ah u adeegsanaya, waxaan jeclahay inaan Shakhsiyadayda iyo dhaqankayga ummaddayda ku kasbado oo aan si caafimaad qabta ugu sheego waxa aan u qaban karo”.\nMusharaxa doorashada Madaxtooyadad ee Xisbiga UDUB Jamaal Cali Xuseen mar wax laga waydiiyey halka uu marayo khilaafkii xisbigoodu, waxa uu ku jawaabay “Wali kamaanu rajo beelin UDUB oo wada-hadalo iyo waan-waantii socotay gabo-gabo ayey ku jirtaa, markaa haday suurta gasho-na waa khayr hadii ay suurta gali waydana aniga iyo Taageerayaashayduba halkii aanu dan u aragno ayaanu u digo-roganaynaa, markaa waxaan wali taaganahay halkii aan taagnaa Waraysigii ugu horeeyey ee aan bixiyey”.\nDhinaca kale mar aanu Wax ka waydiinay Aqoonyahan Jamaal Cali Xuseen sida uu u arko Wada-hadalada Somaliland iyo Soomaaliya ee wakhtigan, waxa uu noo sheegay inaanu doonayn inuu arimahaas ka hadlo wakhtigan, kaas oo ku sababeeyey inuu kaga mashquulsan yahay sidii loo xalin lahaa Khilaafka kala Irdheeyey Xisbiga UDUB, waxaanu noo sheegay inuu arimahaas Wargeyska Haatuf uga warami doono dhawaan.\nRecent Posts\tWasiirka Ingiriiska U Qaabilsan Afrika Oo Sheegay Inay Aqoonsanyihiin Himilada Somaliland, Balse Kala Gurashada Hargeysa Iyo Muqdisho Ay Somalida U Taalo\nDaawo Cadceed Tv: Kulan Looga Hadlayay Xaalada Bukaanka Ee Cisbitaalka Dhimirka Oo Lagu Qabtay Borama


Marvada sex video, dating scribd\nMarvada sex video ukraine marriage dating site\nIndhacade ayaa sheegay in ay Alshabaab Wiigaan gudihiisa khaarajiyeen rag culus oo ka mida taliyaasha Ciidamada DFS, sida taliyihii maleeshiyaadka Barre Hiiraale ee daraad lagu khaarajiyay Ceelwaaq, iyo Goobaale oo…\npuntlandtvradio Live Jubbaland Tv Youtube Jubbaland Tv Youtube Somali Chanel Youtube Puntland-Tv -youtube Horn Cable TV Live Kalsan-TV youtube Royal TV youtube SOMALI CABLE Star Tv Somsat TV youtube SNTV Youtube SBC SOMALI TV Universal TV Live allcayn24.com/ Allidamaale news Allsanaag allbanaadir Allssc Amin arts Boocameonline birmad Booramenews Burco-online Calanka cakaaranews Caasimadda Ceelgows Daldoon Dayniile Dunida online Dhanaan-com Garoweonline hagenews Hadhwanaag Hobyonet horufadhi Hiiraan Horseedmedia idilnews Jawhar jariibannews Jidbaale jubbalandnews Kalshaalenews Kismaayonews Kismaayo24 laasqoraynews.\nIn other cases, hidden camera boss sex, they simply hand them off to others in a "Free Girl Slave Giveaway. Zoey Wilson, rough sex webcam pictures, 15, was last seen by her mother at Old Mill High School Friday, Nov. We believe in making informed decisions based on facts and evidence, free nude girls webcams. ASCO sep where did also op advice to fix myself staying which really isn't there well wondering those to mizzou after 60 i'm already taken.\nMy Daughters Fucking ABlack is a website that has tons to offer when it comes to great interracial action.\nLast modified 10-Dec-2014 17:23\n←tips for dating a blogger\nFree pinay sex chatroom →


Madaxweyne Farmaajo “Xuska maalmaha gobonimada waxa uu na barayaa in aan dhisan karno mustaqbal qurux badan”. – Hornafrik Media Network\nMadaxweyne Farmaajo “Xuska maalmaha gobonimada waxa uu na barayaa in aan dhisan karno mustaqbal qurux badan”.\nBy HornAfrik\t On Jul 1, 2018\nHornafrik-Madaxweynaha Jamhuriyadda Federaalka Soomaaliya Mudane Maxamed Cabdullaahi Farmaajo ayaa dhammaan shacabka Soomaaliyeed ugu hambalyeeyay xuska sannad-guurada 58-aad ee ka soo wareegtay markii ay xoroobeen Gobollada Koonfureed iyo israacii labada qeybood ee dalka, taasoo asaas u noqotay curashada Jamhuriyadda Soomaaliya.\nArday Soomaali ah oo lagu xiray dalka Turkiga, ogow sababta.\nYaa ka danbeeyay sii deynta Qalbi dhagax.


Mareykanka oo soo Dhoweeyay Go'aankii Golaha Shacabka\nQoraal kooban oo ay safaaradda Mareykanka ee Soomaaliya ku daabacday bogga ay Twitter ku leedahay ayay ku bogaadisay tallaabada ay qaadeen Madaxweyne Farmaajo iyo Golaha Shacabka.\n“Waxaan sidoo kale soo dhawaynaynaa,” in Ra’’iisulwasaare Maxamed Xuseen Rooble uu qaato “‘Doorkiisa hirgelinta doorashooyinka Soomaaliya, oo ay tahay in sida ugu dhaqsiyaha badan loo qabto,” ayay qoraalka kooban ku tiri safaaradda Mareykanka.\nHadalkan ka soo yeeray dowladda Mareykanka ayaa yimid saacado uun ka dib markii aqalka hoose ee baarlamaanka Soomaaliya ay ansixiyeen in la buriyo qaraarkii muddo kororsiga ee ay meelmariyeen 12-kii April, islamarkaana ay oggolaadeen in haatan dib loogu laabto heshiiskii ay madaxda dowladda federaalka iyo kuwa dowlad goboleedyadu kala saxiixdeen 17-kii September 2020-kii.\nMadaxweynaha Soomaaliya Maxamed Cabdullahi Farmaajo oo codeynta ka hor khudbad u jeediyay Golaha Shacabka ayaa golaha dib ugu celiyay qaraarkii muddo kororsiga ee 12-kii bishii tagtay April ee muddo kordhinta labada sano aheyd, islamarkaana ka codsaday inay taageraan dib ugu noqoshada wadahadallada heshiiskii 17-kii September ee hannaanka doorashada dadban.\n140 mudane ayaa u codeeyay ansixinta dalabka dib ugu laabashada heshiiskii doorasho ee 17-kii September.\nHaddaba, warbixin ka hadleysa sidii uu u dhacay fadhiga baarlamaanka ee maanta waxaa warbixintan nooga soo diray Cabdulqaadir Maxamed Cabdulle.\nFadhigii maanta ee golaha shacabka


Female · Switzerland · joined 2009 · 1200 Points\nxamda: hargaysa barbara\n. du ѕaɢѕт icн вiи füя diicн lufт.. тiia diε вяaucнѕт du uм zu aтнмεи..!! : wie machet ihr das??\nmeriih: ehmmm ehmm wääääää\n3...PiPsS...3 » Sarah: bisch schwizer? echt?


Ciyaaryahan Caan ah oo Soomaaliya ugu deeqay deeq raashin ah – Geelle Magazine\nCiyaaryahanka asal ahan kasoo jeeda dalka Turkiga ee Ozil ayaa kafaale qaaday afurinta 16,000 oo qof bisha Ramadaan, kuwaas oo ka kooban 2,000 qoys oo Suuriyaan iyo Turkish ah.\nDhanka kale Mascuud Ozil ayaa 90,000 oo raashin Af-fur ah ugu deeqay Soomaaliya, taasi oo lagu qeybin doono magaalada Muqdisho, waxaanu lacagta ku baxaysa oo caddadkeedu dhan tahay £80,000 uu gacanta ka saaray Hay’adda Bisha Cas ee Turkiga.\nMadaxa Bisha Cas ee Turkiga ayaa wargeyska Daily Sabah ee kasoo baxa dalkaasi Turkiga u sheegay in sannadka oo dhan ay quudiyaan dadka baahan, waxaanu u mahadceliyey muxsiniinta sadaqada ugu tabaruca ee la socda shaqadooda.\nKerem Kinik waxa uu yidhi: “Bisha Cas ahaan, waxaanu garab taagan nahay kuwa baahan 365-ka maalmood ee sannadka. Dabcan, waxa aanu taakuladan uga mahadcelinaynaa qaadhaan bixiyeyaasha saaxiibada ah ee nala shaqeeya”.\nXiddigan heerka caalami ee xulka qaranka dalka Germany oo asal ahaan kasoo jeeda dalka Turkey, waxa sannadkii uu sadaqo ku bixiyaa lacag lagu qiyaasay £2 milyan.\nSi kastaba, Ozil ayaa dhawaan iska diiday inuu ogolaado in Arsenal ay mushaarkiisa ka jarto lacag dhan 12.5% oo ay ciyaartoyda kale ee kooxdu ogolaadeen, hase yeeshee waxa muuqata in lacagtiisa uu u adeegsanayo bixinta qaadhaan Diinta Islaamku jidaysay oo uu Allah ugu dhowaanayo.\nKheyre oo ka qeybgalay kulanka Guddiga qaran ee kahortagga Covid 19


RASMI: Real Madrid Oo Ku Dhowaaqday Tababare Aan Laga Filaynin, Qofka Uu Yahay Iyo Saamaynta Uu Ku Yeelanayo Xulka Qaranka Spain Ee Koobka Adduunka – GOOL24.NET\nRASMI: Real Madrid Oo Ku Dhowaaqday Tababare Aan Laga Filaynin, Qofka Uu Yahay Iyo Saamaynta Uu Ku Yeelanayo Xulka Qaranka Spain Ee Koobka Adduunka\nJune 12, 2018 Cabdiwahab Ahmed\nKooxda kubadda cagta Real Madrid ayaa ugu danbayn si rasmi ah ugu dhowaaqday tababaraheeda cusub ee qaban doona booskii uu dhowaanta iska casilay Zinedine Zidane. Maamulka Real Madrid ayaa suuqa ku jiray tan iyo maalintii uu Zidane shaqada ka tagay waxayna xidhiidh la sameeyeen tababarayaal badan.\nReal Madrid ayaa waxay si rasmi ah ugu dhowaaqday inuu tababaraheeda cusub noqonayo macallinka xulka qaranka Spain ee Julen Lopetegui. Tababare Julen Lopetegui ayaa hore uga soo ciyaaray kooxaha Real Madrid, Barcelona, Logroñés iyo Rayo Vallecano wuxuuna khibrad fiican u leeyahay horyaalka Spain halka uu kooxda FC Porto uu macalin u soo noqday.\nBayaanka kooban ee Real Madrid soo saartay ayaa waxa lagu yidhi: “Julen Lopeteugi ayaa noqon doona tababaraha cusub ee Real Madrid kaddib damaashaadka Koobka Adduunka 2018″\nWaxaana qoraalka la sii raaciyay : Kooxda kubbada cagta Real Madridwaxay shaacinaysaa in Julen Lopetegui uu noqonayo tababaraha kooxda koowaad saddexda sannadood ee soo socda, waxaanu kooxda kusoo biiri doonaa kadib ka qaybgalka xulka Spain ee Koobka Adduunka, kaddib laba sannadood oo uu hoggaaminayey xulka qaranka Spain.”


Madaharaadyo rabshado wata oo xalay ka dhacay magaalooyinka Somaliland qaarkood |\nMadaharaadyo rabshado wata oo xalay ka dhacay magaalooyinka Somaliland qaarkood\nHargeysa (estvlive) 17/11/2017\nMagaalooyinka Burco, Ceerigaabo iyo Hargeysa ayaa xalay waxa ka dhacay mudaharaado lagu taageerayo xisbiga WADANI,islamarkaana lagu eedeyanyo Komishanka Doorashooyinka.\nXaafado ka tirsan galbeedka Burco, Ceerigaabo iyo bariga Hargeysa ayaa Taayiro ku gubay wadoodinkaa, haseyeeshee Ciidanka Amniga ayaa markiiba dadkii kala dareeriyey, waxaanay la maqlayey rasaas ay ciidanku kor u ridayeen oo ay dadka ku kala dareerinayeen.\nDadkan gadoodsan ayaa waxyeelo u gaystay dhismayaal iyo dad shacab ah, kuwaas oo dhagaxaan la dhacay, iyadoo la sheegayo in ilaa dhowr qof ku dhaawacmeen rabshadahaasi.\nDhinaca kale, taliyeyaasha ciidanka Amniga oo xalay sida wada jir ah u hadlay ayaa sheegay in aanay cidna uga gabanayn in nabadgalyadda la waxyeelo,islamarkaana aanay qofna ka sarayn sharciga, waxaanay shacabka ku adkeeyey in la adkeeyo nabadgalyadda, sidaas darteedna aan cidna laga yeeleen in ay nabadgalyadda waxyeesho.\n“Wadanka doorasha ka dhacday, inkastoo natiijadii la soo saarin si nabadgalyo aha ayeey u dhacday, waxaanu dadweynaha u sheegay markii doorashadu bilaabmaysay in nabadgayada gudaha iyo dibada balan baanu ka qaadnay inaanu ilaalino”ayuu yidhi taliyaha guud ee Ciidanka Militariga Nuux Taanni.\nTaliyaha Ciidanka Booliska Gen:C/laahi Fadal ayaa sheegay in xaafado kooban oo dhawr magaalo ah oo rabshado ka dhaceen markiiba la joojiyey, waxaanu yidhi “Buuq baa ka bilaabmay dhawr goobood, Burco, Hargeysa, iyo Ceerigaabo, marka qof walba sharciga ka sareeya cidna laga ogolaan maayo in nabadgalyadda la waxyeelo, qofna uga dul qaadan mayno anmniga wadanka, marka yaan shacabka iyo Ciidanka la iska hor keenin”\nSi kastaba ha ahaatee, mudaharaadkaasi lagu taageerayo xisbiga WADANI dhawaaqi ka soo yeeray ee ay ka cabanayeen Komishanka Doorashooyinka waxa kala dareeriyey ciidanka Amniga.


Amazing Hooker Bookcase Hooker Bookcase Hooker Bookcase Hooker Furniture Bookcases Hooker Furniture Home Office Ridge Bookcase X X Bookcases Wood Hooker Bookcase Bookcases Walmart Bookcases White – goldhackgenerator.top\nAmazing Hooker Bookcase Hooker Bookcase Hooker Bookcase Hooker Furniture Bookcases Hooker Furniture Home Office Ridge Bookcase X X Bookcases Wood Hooker Bookcase Bookcases Walmart Bookcases White\namazing hooker bookcase hooker bookcase hooker bookcase hooker furniture bookcases hooker furniture home office ridge bookcase x x bookcases wood hooker bookcase bookcases walmart bookcases white.\nAmazing hooker bookcase | July 19, 2018, 7:46 am | amazing hooker bookcase hooker bookcase hooker bookcase hooker furniture bookcases hooker furniture home office ridge bookcase x x bookcases wood hooker bookcase bookcases walmart bookcases white | bookcases | wooden bookcases near me, amazon bookcases with doors, bookcases with doors and shelves\nbookcases home depot canada for sale walmart hooker furniture bunching bookcase target,walmart bookcases cherry renaissance ii wall bookcase unit by hooker furniture ikea israel unfinished home depot,hooker furniture colonnade bookcase with hutch in ebony target bookcases doors woodies wood,hooker bookcase furniture renaissance ii wall unit bookcases with doors home depot target wood,unfinished bookcases near me used target hooker furniture cherry creek bookcase wall ho,hooker furniture home office black bookcase bookcases with doors uk custom near me unfinished,bookcases for sale durban ikea hooker furniture bookcase hutch office home depot,bookcases wood and metal target threshold renaissance ii double bookcase by hooker furniture office australia,bookcases amazon canada walmart with doors buy low price hooker furniture seven seas h painted double wood white,bookcases for sale home depot craigslist barrister bookcase by hooker.\nWonderfull Expedit Bookcase\nBest Bookcase Bed\nAwesome Sliding Bookcase\nBest Hidden Bookcase Door Plans\nAwesome Kidkraft Bookcase With Reading Nook\nBest Home Depot Bookcase\nWonderfull Room Essentials 5 Shelf Bookcase\nWonderfull 5 Shelf Bookcase Walmart\nAmazing Revolving Bookcase\nAwesome Long Bookcase\nWonderfull Bookcase Bed Frame\nAwesome Corner Bookcase Ikea


Wararka Wargeyska OGAAL, cadadkii Maanta, Axad, 30 Dec. | Somaliland.Org\nWararka Wargeyska OGAAL, cadadkii Maanta, Axad, 30 Dec.\nDecember 30, 2007\tSomaliland Dunnida la aqoonsanyahay ma geli-doontaa 2008?\n“Qaaradda Afrika tusaalaha u dhigma Kosovo, waxa suuragal ah inay noqdaan Saxaaraha Galbeed iyo Somaliland.” William deB. Mills\n“Tan immika Maraykanka ee la xayaysiinayo ee uu yidhi wax kale maaha, waa tii Ingiriiskuba inagu lahaa waanu idin soo dhawaynaynaa laakiin….” Dr, Dixood\nHargeysa (Ogaal) – “Qaaradda Afrika tusaalaha u dhigma Kosovo, waxa suuragal ah inay noqdaan Saxaaraha Galbeed iyo Somaliland. Dagaalyahanka Saxaaraha Galbeed (Polisario Front), waxay digniin adag ka bixiyeen inay dagaal balaadhan la galaan dalka Marooko haddii aan wax horumar ah laga gaadhin wadahadallada socda ee la xidhiidha aayaha qarannimadooda. Tanina waxay u muuqataa inay lagama-maarmaan noqon doonto, ka dib marka uu dhaco Shirwaynaha Guud ee Jabhadda Polisario bilaha Juun iyo July ee sannadkan ay saacaddaha koobani ka hadhsan yihiin.\nSomaliland, ayaa sidoo kale laga yaabaa in la aqoonsado sannadkan foodda inagu soo haya, taas oo macneheedu noqon karo dagaal balaadhan oo dhexmara Soomaaliya, maadaama ay Somaliland qorshaynayaan balaadhinta xuduudihii hore ee xilligii uu Ingiriisku ka talinayay Somaliland. Dalalka kale ee suuragalka ay noqon karto inay madaxbanaanidooda helaan oo khilaafaadka aayo-ka-tashigoodu uu muddo soo taagnaa, waxa ka mid ah; Jasiirradda Taiwan, Madhesh, iyo Waqooyiga Ciraaq ee Kurdistaan, taasoo aftida guud ee laga qaadayo magaalada Kirkuk sannadka 2008, ka dhigi karta inuu sannadkaasi noqdo mid ay dagaallo ba’ani qarxaan.” Sidan waxa maqaal uu kaga faaloonayo dunida 2008, ku sheegay qoraaga William deB. Mills oo uu walaac kaga muujiyay siyaasada dunida iyo sanadka cusub ee aynu fooda la galay isaga oo dhinacayo badan oo uu ka eegayo ka dib ay soo baxday in dunidu sii gelayso mugdi iyo dagaalo. Somaliland marka laga hadlayo, todobaadyadii aynu soo dhaafnay waxa jiray dhawaaqyo ka turjamaya in Somaliland soo jiidatay indhaha Caalamka, ka dib markii lagu guuldaraystay in Somalia oo dhaqaale badan lagu bixiyay laga dhaliyo nabadgelyo. Iyadoo dhawaaq culusi ka soo yeedhay Wasaarada difaaca Maraykanka oo ay Somaliland debecsanaan siyaasadeed ugu muujiyeen. Sidoo kale, waxa jiray dhawaaqyo ka soo yeedhay siyaasiyiin iyo madax u badan mudanayaal iyo aqoonyahano ka soo jeeda wadanka Ingiriiska oo u ololayn jiray qadiyada madaxbanaanida Somaliland oo sheegay in habdhaqanka iyo talaabooyinka xukuumada Madaxweyne Rayaale ay wiiqi karaan sumcada Somaliland ku iibsami karto siyaasad ahaan. Sidaa daraadeed, iyada oo dhawaaqyadaa laga duulayo, ayaa waxa Dr, Cumar Cilmi Dixood oo ahaa ergaygii khaaska ahaa ee Somaliland Ictiraaf-raadinta u qaabilsanaa, ka hor intii aanu dhawaan ku dhawaaqin inuu xilkaasi iska casilay ayaa Idaacada Radio Horyaal Waydiisay sida uu ula muuqdo dhawaaqa Dawlada Maraykanka iyo mustaqbalka dhaw ee Somaliland. Dr Dixood waxa uu si adag u duray siyaasada Madaxweyne Rayaale oo uu ku tilmaamay mid uu xuubsiibatay kalitalisnimo, “Marka horeba caalamka dawlado badan ayaa inala shaqaynayay, Somaliland tan iyo 1991-kii maamulkeedii waa lala shaqaynayay oo mucaawimo ayaa la siinayay, oo EU-da xidhiidh ayaynu la lahayn, oo UN-ka maamuladooda xidhiidh ayaynu la lahayn. Laakiin, mar walba shuruudo ayaa la inagu xidhayay, waxa la ina lahaa hadaad doonaysaan aqoonsi waddadaa mara, tusaale ahaan markii ugu horaysay, waxa la inagu yidhi AU-da ka dhamaysta, mar waxa la inagu yidhi idinku Soomaali ahaan laftiinu waa inaad wadda hadashaan, laakiin wixii mashaariic ah ee aanu ka caawin karo waanu idinka caawinaynaa. Tan immika Maraykanka ee la xayaysiinayo ee uu yidhi wax kale maaha, waa tii Ingiriiskuba inagu lahaayeen waanu idin soo dhawaynaynaa waana aanu idin caawinaynaa. Ta kale, Maraykan wuxuu arkay Xamar oo gubanaysa, markaa waxa la yidhi halkan degan ee aan dhibaatadu ka jirin xidhiidh halala sameeyo, islamarkaana halaga caawiyo xaga nabadgelyada illaa inta doorashooyinku dhacayaan, haddii markaa la arko maalin walba wax aan wanaagsanayn oo Gacanta ama Lugaha lagula jiro, Maraykanka qudhiisu wuxuu odhan doonaa, kuwani khayr malaha’e iskaga yaaca. Adduunka maanta waxa xukuma Hay’adaha Caalamiga ah sida Amnesty International iyo dadka xuquuqda Bunu’aadmiga ilaaliya oo kale oo nin kastaba ka adag. Haddii qawaaniinta shaqsiga loo dhigay iyo xuquuqda bini’aadmiga aad ku tumato, waliba adiga oo aan aqoonsi haysan cid kula hadlaysaa ma jirto. Markaa annigu waxaan leeyahay, madaxnimada marka laguu dhiibo., waa inaad meesha wax ku kordhisaaye, inaad wax kala daadiso maaha.” Sidaas ayuu yidhi Dr, Dixood isaga oo la hadlaya Madaxwyne Rayaale, mar uu ka hadlayay saamayn uu sheegay in xadhigii Siyaasiyiinta Urur Siyaasadeedka Qaran ku yeeshay Somaliland waxa uu yidhi. “xadhiga siyaasiyiintii hore ayaa Somaliland dhibaato iyo dhaawac wayni ka soo gaadhay. Shantii sannadood ee uu xukunka hayay ayay dad badan is barteen oo Ingiriiska guriga Odayaasha ka tirsan, oo siyaasiyiin ahaa, Wasiiro ahaa. Dhaawacaas uu gaystay ayaan maanta ragii wax wada-shaqayni ka dhexayn. Isaga (Madaxweynaha) iyo dad badan oo inala shaqaynayay oo inala ololeynayay niyad jab ayaa ku dhacay. Waxa weeye Daahir Rayaale, dimuquraadiyada yaanu ku tumanin, maaha Madaxweyne la ictiraafsan yanay, waxaynu nahay jabhad doonaysa ictiraaf iyo dawladnimo. Markaa nina yaanu intuu gaadhsiisan yahay ka dheeraynin ayaan anigu leeyahay, saasaanay Somaliland wax ku noqonaysaa, sidaas ayaanaynu daydaygii hubka kaga dhignay, ee dawladu yaanay dayday noqon ayaan u jeedaa.”ayuu yidhi, waxana uu intaa ku daray isaga oo hadalkiisa sii watana uu sheegay in qaabkii loo xidhay siyaasiyiinta Urur siyaasadeedka Qaran uu meel ka dhac ahaa waxana uu u soo jeediyay Madaxweyne Rayaale inaanu talaabo taa la mid ah ku noqon. Dr, Dixood waxa kale oo uu ku dooday in uu Somaliland u shaqaynayo, Balse uu ka fadhiistay kaliya wada shaqayntii uu lalahaa xukuumada. Waxa kale oo uu sheegay in ictiraafka Somaliland aanay hortaagnayn mucaaradku. “Mucaarid, khaakhuul wadaa ma jiro. Mucaaradku waa ka hubka iska dhigay, mucaaradku waa ka codbaahiyaha qaatay, mucaaradku waa kaa xitaa diidanba in la mudaharaado, mucaaradku waa ka 80-ka cod aqbalay, Siilaanyo 80-cod ayuu aqbalay, haduu dhibaato wado muu ogolaadeen.\nMarkaa waxaan leeyahay, mucaaradku waxba ma wadee mucaaradka yaan eed aanu lahayn la saarin,. Waxa dhibaatada wada wixii daydaygu ku kici jiray, raga ku kacaya ee dadka taxaabaya ee Tiknikada soo kaxaysanaya, wixii inamadii yaryaraa halkan ay ku kici jireen ayay dawladu ku kacday. Rag siyaasiyiin ah oo aasaasayaashii ah, oo aqoonyahano ah oo ayaa guryahoodii inta tikniko lala tagay xabsiga dhexdiisa maxkamad lagu saaray, taas ayaa ah khalad, taas ayaananu uga digaynaa inay mar labaad dhacdo.” Sidaas ayuu yidhi Dr Dixood waxana uu intaa ku daray. “Waxa la yidhaahdaa Afrikaanku markay dawladnimada doonayaan, 1960-kii ilaa 70-kii, waxay samaysan jireen wajiyo wanaagsan, marka ay wax noqdaan ee Calanka loo taago kursigana ay ku fadhiistaan ayay kalitaliye noqon jireen, kani. (Rayaale) isagoon melba gaadhin ayuu shan sano dadkii ku xukumay. Markaa waxaan uga digaynaa, in kasta oo aan markii hore xoog looga fiirsan wixii dhacayba way dheceen, inaan wax danbe oo khalad ah dadka siyaasiyiinta ah lagula kicin waayo ixtiraam ayay mudanyihiin.”\n“Rayaale Muu badalin Siyaasadii Cigaal waxa uu qabtayna oo hagaagsanina ma jiraan”\nWaraysi – Dr. Axmad Xuseen Ciise:\nHargeysa (Ogaal)- . Dr, Axamd Xuseen Ciise ayaa sheegay in siyaasada maanta Somaliland ay ku dhisan tahay habkii Lixdamaadkii iyo qarnigii la soo dhaafay, isla-markaana loo baahan yahay isbedel cusub oo dhinaca hogaanka ah.\nDr. Axmed waxa kale oo uu ka hadlay arrinta gobolka Sool, Ururka Qaran ee muranka-sharci ka taagan yahay, waxaana uu taageeray in Ururka Qaran xaq u leeyahay inay ka qayb-galaan tartanka doorashooyinka Golaha Deegaanka, waxaana uu xukuumada Madaxweyne Daahir Rayaalena ku dhaliilay masuq-maasuq, cadaalad-daro, ku tumasho sharci iyo arrimo kale oo fara badan, kuwaasoo uu tilmaamay in xukuumada talada haysaa caado ka dhigatay.\nDr. Axmed Yuusuf Ciise waxa uu sidaa ku sheegay waraysi ay la yeelatay shabakada Awdalnews.\nWaraysigaas oo dhinacyo badan taabanayayna, waxa uu u dhacay sidan.\nS: Miyaad isku sharaxaysaa Madaxweyne Somaliland oo run ah? J: Waxaan iska Sharaxayaa xisbiga kulmiye ee aan ka mid ahay, tartanka xisbiga dhexdiisa waan bilaabay oo waa dhab.\nS: Iyada oo Siilaanyo Guddoomiye ka yahay oo weliba isaga lagu wado in uu musharaxa kowaad yahay, maxaad ku dhalliishay Siilanyo ee kugu kalifay in aad tartanka soo gasho? J: Horta dimoqraadiyad baynu qaadanay, dimuqraadiyadiina in la dhiso weeyaan. Markaa waa in axsaabtu dimuqraadi noqdaan. Markaa horta waa in ay furnaataa in xisbiga dhexdiisa tartan dhaco oo uu kula soo bixi karo qofka uu is leeyahay xisbigu wuu ku badin karaa. In la yidhaa uun maaha nin baa gudoomiye ah oo ninkaas uun baa musharax noqonaya, waa in xisbiga dhexdiisa laga tartamo oo nin walba soo bandhigaa barnaamijkiisa, iyo hoggaamintiisa, dabadeedna xisbigu kala doortaa oo yidhaahdaa kanaa maanta naga maraya.\nS: Markaa ma waxaad is leedahay barnaamijka uu Axmad Siilaanyo wato maaha barnaaamij xisbigu ku soo bixi karayo? J: Aniga oo aan ka Axmad Siilaanyo waxba ka sheegin, anigu waxan leeyahy ka aan wato iyo aragtida aan wato iyo halka aan is leeyahay Somaliland ha gaadho, waxaan is leeyahay barnaamijkaygu dadka wuu u cuntamayaa. Markaa aniga oo waxba is barbardhig samaynin kayga ayaan ku calool wanaagsanahay in ay Somaliland u baahan tahay, waxa kale oo aan arkayaa oo aniga ii muuqda in isbedel siyaasadeed loo baahan yahay. Waxanan qabaa in siyaasadda Somaliland maanta lagu wado inteeda badani ay ku dhistan tahay aragtidii iyo aqoontii siyaasadeed ee lixdanadii qarnigii hore. Markaa is bedel ayaa loo baahan yahay, da’ cusub baa loo baahan yahay. Markaa waxan is leeyahay ummaddii oo isbedelkaa u baahan adigu waad noqon kartaa qofkii kaalintaa buuxinayey. Markaa aniga oo ku kale dhalliilin waxaan is leeyahay ka anigu aan wato xisbigu wuu ku faa’iidayaa, dadkana wuu u cuntamayaa.\nS: Doodda ka dhex taagan labada wasaaradood ee Gaashaandhiga iyo Arrimaha Dibada ee Dawladda Maraykanka ee ku saabsan Somaliland teebaad u malaynaysaa in ay xoogga yeelato? J: Horta dooddaasi waa dhab oo way jirtaa. Maalmihii hore ee jaraa’idka lagu soo qorayna waad aragtay. Sida aan u arko anigu waxa weeyaan in dooddaasi dhammaatayba oo aanay jirin wax ay isku hayaan. Waayo Washington D.C baan dhawaan ka imid oo waan ogahay sida arrimuhu u socdeen. Waxa labada qolaba isku waafaqsan yihiin in ay Somaliland xidhiidh la sameeyaan oo si dhakhso ah ula sameeyaan ayey labada qolo isku waafaqsan yihiin, oo dhawaan aynu arki doono dhaqdhaqaaq ka dhexeeya Somaliland iyo Maraykan, taasna waxa loo baahan yahay in laga faa’iidaysto.\nS: Markaa dhaqdhaqaaqaa iyo soo dhawaanshahaa dawladda Maraykanu soo dhawaatay, miyaan la odhan karin waxa ka dambeeya dawladda maanta dhisan ee Rayaale? J: Horta ictiraafka iyo waxqabadka ciddii keentaaba way ku mahadsantahay. Haddii ay dawladda Rayaale keento iyadaa maanta jirta. Hadday maanta keento guul diblomaasiyadeed, ama ha ka dambayso iyadu ama yaanay ka dambayne, hadii Somaliland gaadho guul diblomaasiyadeed waxa ku mahadsan oo magaca ku leh qofkaa jooga ayaa ku leh, kama xumin, kamana xumaanayno haddaanu anagu xisbiga kale nahay. Waayo waxay Somaliland u baahan tahay weeyaan.\nHaddaba in kasta oo Somaliland adduunku u soo joogsaday Somaliland-na wax baa laga doonayaa. Lama siinayo kaadh furan. Waxa laga doonayaa dimuqraadiyaddii ay bilowday inay dhammaystirto, waxa laga rabaa in ay xuquuqul Insaanka ay ilaaliso oo aanay Amnesty International warqado u qorqorin oo aanay ka dacwoon ayaa laga doonayaa. Waxa laga doonayaa in maamulkeeda ay musuqmaasaqa iyo cadaalad darrida ka saarto ayaa laga doonayaa. Markaa in Somaliland iyadu gurigeeda hagaajiso ayaa loo baahan yahay.\nS: Arrintaa madaxda Ururka Qaran ee dhawaan la sii daayey ka dib markii ay muddo badan xidhnaayeen, arrintaasi muran badan bay keentay oo dhinaca axsaabta ah, iyaga qudhoodu waxay yidhaahdeen arrintaa kama hadhayno oo xaq baan u leenahay in aan Urur samayno. Markaa distoorka Somaliland miyuu oggol yahay in Urur kale oo ka dheeraada saddexda maanta jira la sameeyo oo nimankani xaq bay ku joogaan mise arrintoodu fad-qalalo ayay keeni doontaa? J: Horta arrintaa anigu marar badan baan ka hadlay. Markaa aan kuu soo koobana nuxurkeeda, anigu waaxan aaminsanahay in marka doorashada golaha deegaanka la galayo in xaq loo leeyahay in ururo cusubina furmaan, tartankuna uu tartan furan noqdo. S:Waxa jirtay in dhawaan niman suxufiyiin ah oo ka soo qaxay Muqdisho ay yimaadeen, dabadeedna ay dawladda Somaliland waddanka ka baxa tidhi. Arrintaa sideed u aragtaa adigu? Arrintaasi qalad iyo gaf weyn baan u arkaa. Nimankaasi niman qaxootiya bay ahaayeen, dagaal ka soo cararay, waanan ognahay Xamar waxa ka haysta suxufiyiinta rag iyo dumarba, waynu ognahay inta lagu dilay iyo inta lagu dhaawacay iyo inta jeel la geliyey. Markaa qofka ka soo qaxa dhibaatada caynkaas ah in tacadi lagu sameeyo oo weliba Somaliland oo kale oo dhibaatadu hore u soo martay ay yidhaahdaan dalka nooga baxa qalad baan u arkaa. Waxan jeclaa in Somaliland ay magan ka helaan inta kale ee iman doontana in aan Somaliland sidaas oo kale u gelin.\nS: Niman badan baa u tartamaya jagada Madaxeyne-ku-Xigeeenimada KULMIYE. Markaa Madaxweynaha iyo Ku-Xigeenkiisu, ma tigidh keliya bay ku wada tartamayaan mise laba goor baa la kala dooranayaa? J: Horta doorashada weyn ee heerka qaran ah marka la galayo waa isku tigidh keliya, Xisbigayaga dhexdiisa imika way kala baxsan yihiin. Sidii berigii hore uu ahaa ayuu weli yahay distoorka cusub ee xisbigu. Laakiin distoorkaa weli lama ansixin oo shirweynaha ayaa ansaxinaya. Aniguse waxan aaminsanahay in ay israacaan oo isku tigidh noqdaan. Waayo waa in ay noqdaan laba qof oo wada shaqaynaya oo siyaasad keliya ku wada socda. Haddii kale waxa dhacaysa in labadii qof ee ugu sarreeyey dalku ay kala ra’yiba yihiin oo kala hadaf yihiin ayaa laga yaabaa. Markaa runtii waxan jeclaan lahaa shirweynaha marka la qabto in la beddelo oo labada qof ee ordayaa ay isku tigidh noqdaan.\nS: Waxay dad badani leeyihiin Madaxweynanimada Somaliland in badan bay joogtay dhinaca galbeedka markaa waxa la gaadhay xilligii bariga, arrintaa sideed u aragtaa? J: Horta in Somaliland bari iyo galbeed loo kala qaado anigu maba aaminsani. Waayo Somaliland way isku dhex jirtaa, waa la wada degaa, meel walba waa la wada joogaa. Markaa anigu ma aaminsani in bari iyo galbeed loo kala baxo. Waxaanan qabaa in aanay arrintaasi dhab ahayn oo aanay jirin. Waayo, Daahir Rayaale ayaa Madaxweynaha ah oo Boorama ka yimid, markaa galbeedba waad ka dhigi kartaa isaga. Labadii Madaxweyne ee ka horreeyeyba waxay ahaayeen reer Burco. Markaa waxad odhan kartaa dee intii badnaydba Madaxweynayaasha Burco ayaa ugu badnayd. Markaa run ma aha in galbeedku haystay Madaxweynanimda Somaliland in badan.\nS; Haddaan ku soo noqodo tii M/Ku/Xigeenka ee xisbiga dhexdiisa waxa muran badani ka taagan yahay Madaxweynaha iyo Ku-Xigeenka. Somaliland sidaad u ogtahay waxay ka kooban tahay beelo, dimoqraadiyadeeduna sidaas bay ku dhisan tahay. Dad badan baa waxay leeyihiin Madaxweynaha iyo Ku-Xigeenka kama socon karaan beel keliya, dad kalena waxay leeyihiin way dhici kartaa. Arrintaa adigu sideed u aragtaa? J: Horta marka hore xisbigu wuxu eegayaa sida uu food u heli karo iyo cidda marka uu soo saaro food keeni karta ayuu eegayaa. Taas baa horta sal u ah. Markaa waa in aanu xisbigu u eegin qabiil iyo gobol midna ee uu yidhaahdaa yaa iga maraya, ayuu dadku qaadanayaa. Taas markaad ka soo gudubto waxa iyadana aad barbar dhigaysaa in Somaliland sidaa aad sheegtay ay tahay gobolo iyo beelo ay tahay oo weli halkaa aynu ku jirno. Markaa kol haddii ay sidaa tahay in muuqaalka Somaliland uu ku wanaagsan yahay in talo wadaag iyo dan wadaag iyo wax wada wadaag la noqdo oo markaa beeluhu ay ka wada muuqdaan oo miisaanka meeshu dadka u qaybsanaado ayaa haboon. Markaa in xisbigu labadaa in uu isku miisaamo weeyaan oo uu eego siduu cod ku helayey iyo sidii muqaalka Somalilandna aanu u xumaadeen. Mana aha in Madaxweynaha iy Ku-Xigeenka uun laga fikiree waan in shanta boos ee waaweyn laga fikiro sida guddoomiyaha maxkamada, labada gudoomiye ee golayaasha iyo Madaxweynaha iyo Ku-Xigeenka in intaaba laga fikiro sidii dadka Somaliland uga muuqan lahaayeen weeyaan. Markaa xisbigu waa in uu yidhaahdaa yaa iga maraya, laakiin haddana waa in uu ilaaliyaa muuqaalkaa guud ee Somaliland leedahay ee isku dheeli tiran.\nS: Adigu ma wadataa murashax ku-xigeenkaaga? J: Haa waan wataa laakiinse weli aniga iyo qofka aan wataaba ma aanaan gaadhin meeshii aan ku shaacin lahayn. Laakiin arrintaasi waa arrin noo dhammaatay weeye.\nS: Dawladda Rayaale wax dhaliila oo aad u jeedinaysaa oo gaar ahi ma jiraan? J: Dawladda Rayaale waxaan qabaa in aanay wax horumar ah oo la taaban karo oo sidaa u sii weyn aanay samayn, odhan maayo wax ay qabatay ma jirto. Laakiin dawlada Rayaale waxay daba socotaa uun dawladdii Maxamed Ibraahim Cigaal. Waayo Dahir Rayaale ilaa 1997 ayuu u ahaa Madaxweyne-Ku-Xigeen. Markaa dawladani waa dawlad maanta kow iyo toban jirsatay, dhab ahaantii Dahir Rayaale muu badelin siyaasadii Cigaal badideedii muu badelin. Markaa dawladaa 11 jirka ahi ma qabo in ay wax badan oo hagaagsan qabatay. Weli waxan arkaa in aan maamul wanaag aanu jirin. Musuqmaasaq badani jiro, dawlad 57 wasiir iyo wasiir-ku-xigeen iyo wasiiru-dawla leh, dawlad miisaaniyadeedii dhaafin kari weyday 26 malyuun, dawlad ictiraafkii la doonayay aan runtii sidaa ugu hawlgalin oo inta badan waxay tidhaahdaa dawladdu waan garaacnay albaab walba, laakiin anigu waxaan qabaa in aanay aqoonba meesha albaabku yahay ee ay inta badan gidaar uun garaaacayaan oo aanay la iman aqoontii diblomaasiyadeed ee looga baahnaa.\nWaxan qabaa in dawladdu ay xakamayn kari weyday musuqmaasaq aad u badan oo dalka ka jira, in ay dawladda 11 jirsatay ay cadaalad keeni kari weyday oo cadaaladu maanta tahay halka ugu liidata. Ta ugu dambaysa waxa weeyi in golayaashii loo sameeyey in Somaliland ay hagaan in dawladu ay moron ka dhex abuurtay, oo labadii gole la curyaamiyey oo sharci dejintii Somalilandba la curyaamiyey. Markaa runtii dhaliilo aad u badan baan dawladda maanta joogta u hayaa.\nS: Ugu dambayn shirweynihii KULMIYEe ee raagay goorma ayaa laga yaabaa in uu qabsoomo? J: Waxaan qabaa inkasta oo shirku dib u dhacay, haddana hawshiisii intiisii badnayd dibadda ayaa lagu qabanayey. Markaa in kasta oo aan shirweynihii la isugu iman oo aan la ansixin distoorkii iyo barnaamijkii xisbiga, haddana wax badan baa la qabtay oo intaa waa la shirayey oo intaa waa la hadlayey oo intaa arrimaha xisbiga ayaa laga hadlayey. Markaa shirku wuu iska socday, immika waxaan filayaa in waxaas oo dhami iska dhamaadeen oo marka xajka laga soo noqdo in shirkii la furi doono ayaan filayaa\nAf- hayeenkii G. Banaadir oo Dil qorshaysan lagu khaarajiyay Muqdisho (W. Wararka/Ogaal)- Iyada oo maalinba maalinta ka dambaysa ay isa soo tarayaan qaraxyada iyo dagaallada ka socda Magaalada Muqdisho, oo Caalamku ku tilmaamay inay tahay Ciraaq-da labaad, ayaa shalay Qarax Bam lagu dilay Masuul ka tirsan Maamulka Mbeghati ee Somalia.\nAfhayeenkii Maamulka Gobolka Banaadir Maxamed Muxyadiin Cali, ayaa dhaawac ka soo gaadhay Bam waddada dhinaceeda loogu aasay u dhintay. Afhayeenka oo markii hore dhaawac ahaan loogu qaaday Isbitaalka Keysaney, ayaa wuxuu ku geeriyooday Cusbatalka watqi Qalliin lagu samaynayay, sida ay xaqiijiyeen eheladiisa, waxaana la sheegay in uu u geeriyooday dhaawac culus oo ka soo gaadhay dhanka madaxa.\nQaraxa uu u geeriyooday Afhayeenkii maamulka Gobolka Banaadir , ayaa wuxuu ahaa mid loo adeegsaday miinada dhulka lagu aaso ee meelaha fog laga hago, taasi oo dhawaqa ay sameysay markii ay qaraxday laga maqlayay xaafado badan oo ka tirsan magaalada Muqdisho. “Wuxuu ka baxay Gurigiisa, waxaanu ku socday Geerash u dhaw markii ay Miinadu la qaraxday” sida waxa yidhi Cabdirashiid Axmed oo ah masuul ka tirsan Xafiiska Maamulka Gobolkaas.\nMar sii horeysay ayay ahayd markii uu ka badbaaday qarax miino oo la doonayay in lagu dilo, kaasi oo loo geliyay meel aan u dheereyn gurigiisa oo ku yaala degmada Kaaraan ee gobolka Banaadir.\nMaxamed Muxyaddiin Cali intii aanu ku soo biirin maamulka gobolka Banaadir ee aan loo magacaabin xilka afhayeenka Maamulka Gobolka, waxaa la sheegay inuu ahaa Tifaftiraha Wargeys Todobaadle ah oo magaalada Muqdisho ka soo bixi jiray.\nDhinaca kale, Kooxo hubaysan oo la sheegay inay ka tirsanaan jireen Maxaakiimtii Muqdisho, ayaa la sheegay inay la wareegeen Magaalada Guri-ceel ee gobolka Galguduud. ka dib markii ay halkaa ka baxeen Ciidamada Itoobiyaanku. Siday sheegeen dad goob joogayaal ahi, kooxahan ayaa Magaalada ka soo galay saddex jiho, si ay ula wareegaan. Hase yeeshee, qaar ka mid ah Masuuliyiinta Maamulka Mbeghati u qaabilsan gobolkaas, ayaa beeniyay jiritaanka warkan.\nPuntland: Shirkadda Africa Oil oo ku hanjabtay inay ka baxayso heshiis saddex-geesood ah\nGarowe (W. Wararka/Ogaal)- Shirkad Kanadiyaan ah oo shidaal-qoddista ah, oo lagu waday inay hawleheeda ka bilawdo waqooyiga maamul-goboleedka Puntland, ayaa shaaca ka qaaday inay u baahan yihiin saxeexa Cabdillaahi Yuusuf, kaasoo ay ku xidheen guda-galka barnaamijkooda.\nShirkadda Africa Oil Corp, oo caan ku ah Canmex Minerals, isla markaana heshiis shaqo-wadaag ah ay ku wada jiraan Shirkadda Ustaraaliyaanka ah ee Range Resources Ltd, ayaa bishan January ee foodda inagu soo haysa la filayay inay hawshooda ka bilaabaan gobolka Garoowe ee maamulka Puntland. Hase yeeshee, Shirkaddaas ayaa maamuleheeda qaybta Afrikaanku waxa uu dalbaday in Cabdillaahi Yuusuf saxeexo markhaati-furka lacagta la bixinayo iyo inuu codsigoodu ahaa in la siiyo lacag dhan $20 milyan, taas oo loo kala qaybinayo Shirkadda Ustaraaliyaanka ah ee Range Resources iyo Cabdillaahi Yuusuf.\nGuddoomiyaha Shirkaddaas qaybteeda Afrika, ayaa ku hanjabay inuu dib uga noqonayo heshiiska uu kula jiro labadaa dhinac ee Puntland iyo Shirkadda Range, haddii uu Cabdillaahi Yuusuf ka gabado saxeexa dekumenti dhab ah oo rasmi ah, sidaana waxa lagu faafiyay shabakaddaha wararka qaarkood. Warku wuxuu intaa ku daray in Wasiirka dhaqaalaha Puntland Maxamed Gaagaab iyo wakiilka Shirkadda Range Liibaan Muuse Boqor, ay labaduba toddobaadkan magaalada Nairobi u joogeen dib u soo noqoshada Cabdillaahi Yuusuf, oo ka imanayay magaalada London, ka dib markii halkaa muddo lagu dawaynayay. Isla markaana waxa la sheegay in labada nin midkoodna aanu ku soo noqon Puntland.\nTan iyo sannadkii 2005, waxa bilawga hawlaha shidaal-qoddista ka haystay maamulka Majeerteeniya carqalado is-barkanaa, oo ay ka mid ahaayeen dagaallo ay kala horyimaadeen qabaa’illada dega meelaha u calaamadsanaa shirkaddaha heshiisyada kala duwan lagula galayay baadhitaanka dhulka hoostiisa, isla markaana qaraxii ugu waynaa ee arrintani waxay soo baxday markii ay iskaga horyimaadeen Ra’iisal Wasaarihii siyaasadda lagaga adkaaday ee Cali Geeddi iyo Cabdillaahi Yuusuf oo rabitaankiisii uu ku doonayay in Puntland ay gaar uga ahaato Soomaaliya uu u arkay farogelin uu Cali Geeddi kula kacayay arrimaha gudaha gobolkiisa.\nShir lagaga hadlayo caafimaadka iyo tayadda talaalka Sanadka dhamaaday oo ka furmay Hargeysa, ilmahaaga rag hortooda laguma canaanto.\nHargeysa (Ogaal)- Wasiir ku xigeenka Wasaaradda Caafimaadka iyo Shaqada Somaliland Md. Mahdi Cismaan Buuri, ayaa shalay aqoon iswaydaarsi lagaga wada hadlayo waxqabadka dhinaca caafimaadka ee sannadkan dhamaadka ah iyo tayada Talaalka uga furay xarunta Kalkaaliyayaasha caafimaadka ee magaalada Hargeysa masuuliyiin ka kala socday Hay’adaha Sama-falka iyo Ururada wadaniga ah ee ku hawlan dhinaca caafimaadka.\nAqoon iswaydaarisan oo socon doona muddo sadex maalmood ah, isla markaana ay soo qaban-qaabisay Wasaaradda Caafimaadka iyo Shaqada ee Somaliland, ayaa ah mid lagaga wadahadlayay waxqabadka caafimaad ee sannadkan dhamaadka ah, waxtarka talaalka iyo sidii loo horumarin lahaa tayadiisa iyo sidoo kale tababar ay ka qaybgalayaashu ku baran doonaan sida loo cidhib-tiro xanuunka Jadeecada. Ugu horeyna Wasiirka oo hadal kooban ka jeediyay aqoon iswaydaarsigaasi, ayaa sheegay in cudurada soo noqo-noqda ee ay ka midka yihiin Dabaysha, Jadeecada, Shuban-biyoodka iyo kuwo kale ay qayb ka tahay Tallaal yaraantu. “Waxa la yidhi ilmahaaga rag hortooda laguma canaanto. Markaa Saxaafadii ayaa inala joogta oo kusii talax-tagi mayno. Waxaan qabaa inaynaan maanta filayn inaynu shir caynkan ah isugu nimaadono oo nidhaahno waar Talaaladeenii ayaa hoos u dhacay ee sidaynu wax uga qabanaa. Laakiin waxaynu filaynay maadaama sannadkii inoo dhamaaday inaynu nidhaahno Tallaaladii waynu ka gudubnay oo xanuunadii waynu cidhib-tiray’e, lacagtii Tallaalada maxaynu ku qabsanaa. Waayo xanuunada qaar kood waxa la cidhib-tiray 2005-2006-dii, markaa maanta oo aynu joogno 2007 oo dhamaad ah inay inagu soo noqoto ayaa wax lala yaabo ah.” Sidaa ayuu yidhi Wasiir ku-xigeenka Caafimaadka Somaliland.\nWaxaana uu tilmaamay Wasiirku in ay qayb ka tahay hoos u dhaca Tallaalka iyada oo aan dadku wada fahansanayn muhiimada Tallaalku leeyahay, oo mararka qaar Waaliddiinta qaarkood u diidaan in la talaalo ilmahooda, “Waxay ahayd inaynu Wasaarad caafimaad ahaan wacyi-galin siino dadka, dhaliishana waalidka waynu la leenahay, oo waxay ahayd inaynu inagu dadka u sheegno sababta Tallaalkani u soo noq-noqonayo, sababta loo talaalayo iyo waxa laga tallaalayo. Markaa waxay ahayd intaynaan inagu dadka Tallaalka ula tagin inaynu wacyi-galin badan siino. Dhaliilaheena kuwaas ayaa ka mid ah. Aniga oo dareensan in Wasaaradda caafimaadka iyo shaqaaleheedu aad u firfircoon yihiin.”\nWasiir ku-xigeenka caafimaadku waxa uu mahad naq u soo jeediyay Hay’adaha iyo NGO-yada kala shaqeeya dhinaca caafimaadka iyo dhamaan hawl-wadeenada Caafimaadka.\nSidoo kale waxa madashaasi ka hadlay Agaasimadaha guud ee Wasaaradda Caafimaadka Anwar Maxamed Cige, waxaana ka mid ahaa hadaladiisii oo uu yidhi, “Kolay kulankan A.B.I-da, waxaanu u dalbanay, bal sidii aynu sare ugu qaadi lahayn xadigan talaalka ee aadka u hooseeya. Waxa weeye Sannad baa dhamaaday sannad cusub ayaynu galaynaa. Markaa in sidii hore loo shaqeeyo iyo in wax laga bedalo ayaynu ka wada hadli doonaa.”\nAgaasimuhu waxa uu xusay in dalkan Somaliland yahay dalka ugu hooseeya dhinaca Talaalka dunida oo dhan marka loo eego. isla markaana waxa uu soo jeediyay Agaasimuhu in xooga la saaro sidii loo tayayn lahaa goobaha caafimaadka, horumarinta Talaalka iyo wax kasta oo caafimaadka lagu xoojin karo.\nDr. Maxamed Cabdiraxmaan, oo isagu sharaxaad ka bixinayay muhiimada aqoon iswaydaarsigani ayaa isagana waxa hadalkiisii ka mid ahaa oo uu yidhi “Waxaan filayaa inaynu hore isugu nimi intiina badan aqoon iswaydaarsigan oo kale, oo ahaa kii u horeeyay ee noociisa ah, kaas oo ay qabatay W.H.O,. Kanina waa kii labaad oo runtii isugu jira laba qaybood, oo ka hore waxa uu ahaa (Codination meeting) shir-weyne dhinaca caafimaadka ah, oo hore wuu u jiri jiray Shir-weyne dhinaca caafimaadka ahi. Laakiin kani waa ku ka duwan, oo aynu kaga falanqoonayno sidii aynu u joogtayn lahayn iyo qayb tababar ah oo socon doona labada cisho ee u dambeeya.”\nCabdi Xasan Ducaale, oo ah Wakiil ka socday Hay’ada caafimaadka adduunka ee W.H.O, ayaa isna ka hadlay aqoon iswaydaarsigaa waxaana hadaladiisii ka mid ahaa oo uu yidhi, “Maanta (shalay) halkan waxa isku jira laba hawlood, oo midi ay tahay hawlaha la xidhiidha xidhiidhinta iyo sidii loo kala warqaadan lahaa arrimaha talaalka. Ta labaadna waxa weeyaan qayb la xidhiidha Jadeecada iyo sidii loo sugi lahaa xanuunkaas isaga ah. Waad ogtihiinoo 2006-kii waxaanu dhamaystiray olole balaadhan oo dalka ah, oo Jadeecadu way yaraatay hada, oo afartii bilood ee ugu dambeeyay waxa la helay 55 ruux oo qudha.” Sidaa ayuu yidhi Wakiilka ka socday W.H.O, waxaanu intaa ku daray “Taana waxa sabab u ah, Talaalka ayaa ahaa mid tayadiisu fiican tahay. Laakiin waxaanu ku tala jiraa in xanuunkii kasta ee Jadeeco loo maleeyo laga qaado dhiig, si loo sugo inuu yahay jadeeco iyo inkale, sida aynu dabaysha u daba socono, iyadana u daba galo. Waayo xanuunkan Jadeecadu wuxuu daba socdaa xanuunka Dabaysha, oo la rabo in la hakiyo dunidda oo dhan. Markaa Talaalkii iyo adeegyadiisii kale waynu wadnaa, ee qaybtan laabka ayaa soo korodhay oo aan ka dhicin sida booliyada iyadana loo dabagalo.” Sidaa ayuu yidhi Cabdi Xasan Ducaale. waxaanu sheegay in Talaalku hooseeyo marka la is barbar dhigo Somaliland iyo dunida.\nM/Weyne Ku Xigeenka Oo cayimay qiimaha qaadhaanka shaqaalaha dawlada laga jarayo\nHargeysa (Qaran)-Madxweyne ku xigeenka Somaliland, Ahna Gudoomiyaha Gudida taakulaynta qaranka ee Gobolada Sool, Sanaag-bari iyo degmada Buuhoodle, Md Axmed Yuusuf Yaasiin, ayaa wareegto uu soo saaray shalay ku muujiyay lacagta qaadhaanka ah ee shaqaalaha dawlada looga jarayo goboladaas oo ka khafiifsan mid hor uu ugu dhawaaqay.\nMadaxweyne ku xigeenka Somaliland, ayaa sheegay in shaqaalaha dawladu aanay xamili karin lacagtii hore loo go’aamiyay in looga jaro horumarinta gobolada bari, taas oo sheegaysay in sadexda bilood ee ugu horeeya sanadka fooda inagu soo haya ee 2008 laga jaro mushaharooyinkooda bilkasta.\nMd Axmed Yuusuf Yaasiin, warsaxaafadeedka uu ku nasakhay go’aankiisa hore ee uu shalay gelinkii danbe soo saaray waxa uu u qornaa sidan :\n“Gudida taakulaynta gobolada bari waxay go’aan ku gaadhay in waraaqdii tixraaceedu ahaa GTQ/DW/03-015, dib looga noqday ka dib markii la tixgeliyay duruufaha ay ku sugan yihiin shaqaalaha dawlada oo aan xamili karin in bil mushaharkooda laga jaro.\nWaxana gudidu isla garatay sidan hoos ku xusan 1- darajada (A) waxa laga jari doonaa 75000 shilin Sl ah 2- darajada (B) waxa laga jari doonaa 50.000 oo shilin Sl ah 3- darajada (C) waxa laga jari doonaa 25000 oo shilin sl ah 4- darajada (D) waxba laga jari maayo.\nLacagta shaqaalaha laga jarayo waa mar qudha, waxana si toos ah loogu shubayaa xisaabta baanka dhexe Somaliland uga furan taakulaynta Gobolada bari, waxana wasaaradaha iyo Haa’yadaha dawliga ah la farayaa inay xil weyn iska saaraan fulinta Wareegtada” .


Adam Johnson Oo Laga Ceyriyay Sunderland Kadib Galmo Sharci Darro Ah oo La Sameeyay Gabar 15-jir Ah (xidigaha England ee kaga horeeyey falkaan) | Gaaloos.com\nHome » galmada » Adam Johnson Oo Laga Ceyriyay Sunderland Kadib Galmo Sharci Darro Ah oo La Sameeyay Gabar 15-jir Ah (xidigaha England ee kaga horeeyey falkaan)\nAdam Johnson Oo Laga Ceyriyay Sunderland Kadib Galmo Sharci Darro Ah oo La Sameeyay Gabar 15-jir Ah (xidigaha England ee kaga horeeyey falkaan)\nCiyaaryahan hore uga tirsanaa xulka England Adam Johnson ayaa fadeexad galmo sharci daro ah lugaha la galay,isagoo lagu soo eedeeyey inuu la haasaaway gabar 15 jir ah oo galmo sharci daro la sameeyey,kaasoo ugu danbeyntii laga ceyriyey kooxda Sunderland.\nHadaba Wax Ka Ogow Laacibiinta U Dhalatay Ingiriiska Ee Dambiyada Gaarka Ah Gallay Kadibna Laga Eryay Kooxohooda.\n1-LEE HUGHES Hughes waxaa laga eryay kooxda West Bromwich Albion bishii August 2004, kadib markii lagu eedeeyay inuu gaystay dil uu isaga sababtiisa lahaa markii gaarigiisa si qatar leh u kaxeeyay.\nWeeraryahanka ayaa muteystay xabsi lix sanno ah, markii uu xakameyn waayay gaarigiisii uu shil kula gallay gaari kale, waxaana ku geeriyooday Douglas Graham halka xaaskiisa Maureen iyo darawalka Albert Frisby ay dhaawacyo culus ka soo gaareen.\nSeddex sanno kadib Lee Hughes waa laga sii daayay xabsiga, kooxda Oldham Athletic ayaa la saxiixatay, kadibna wuxuu sii maray kooxa ay kamid yihiin Notts County iyo Port Vale, hada oo ay da’diisu tahay 39-jir waxa uu ka tirsanyahay kooxda Worcester City.\n2-LUKE McCORMICK Goolhayaha kooxda Plymouth Argyle ayaa qandaraaskiisa la burburiyay bishii July sannadkii 2008, kadib markii lagu eedeeyay shil gaari oo dhimasho sababbay.\nMcCormick ayaa xabsiga ku qaatay todoba sanno iyo afar bilood, waxaana lagu heestay inuu sabab u ahaa dhimashada laba caruur ah oo da’doodu kala ahay 8-jir iyo 10-jir, waxaana uu sidoo kale sabab u noqon in caruurta aabahood uu ku fadhiisto kursiga naafada (Wheelchair), waxaana ay dhacdadaas timid markii uu McCormick ka soo noqday xaflad aroos, halka uu laba jeer si xad dhaaf ah u isticmaallay cabitaanka maanka dooriya.\nLuke, waxaa xabsiga uu laga sii daayay bishii June sannadkii 2012, kadib ku dhawaad afar sanno oo uu xabsiga ka addeegaayay, waxaana uu xirfaddiisa cayaareed ka sii wayay Truro City kadibna Oxford United ka hor inta uusan dib ugu biirin kooxdiisii hore Plymouth Argyle bishii May sannadkii 2013, sannad kadibna waxaa loo magacaabay kabtanka kooxda.\n3-MARLON KING Marlon ayaa laga buriyay kooxdiisa Wigan Athletic bishii October 2009, kadib markii lagu hellay inuu gaystay fara-xumeyn dhanka galmada ah iyo waxyeello jireed oo dhab ah, waxaana lagu xukummay 18 bilood iyo in lagu diiwaan-geliyay dambilayaasha dhanka galmada.\nKing ayaa lagu eedeeyay inuu gacma-gacmeeyay qof dumar ah oo da’ yar gudaha goobaha lagu caweeyo habeennadii, islamarkaasna uu sanka ka jabiyay markii ay iska dhaga-tirtay baaqiisa.\n“Waa arin muruggo leh, waxayna arintaan tusaale xun u tahay jiilka soo socda ee doonaya inay noqdaan xirfadlayaal kubadda cagta dheella” ayuu yiri Dave Whelan madaxweynaha kooxda Wigan Athletic.\nMarlon King markii uu soo dhammeystay xabsiga waxa uu sii watay dheeshiisa kubadda cagta, kooxda Coventry City ayuu ku biiray kadibna kooxaha Birmingham iyo Sheffield United ayuu u cayaaray ka hor inta aanan mar kale xabsiga loo dirin bishii May sannadkii 2014, kadib markii lagu eedeeyay inuu gaarigisiisa si qatar leh u kaxeeyay.\n4-KEVIN SAINT-LUCE Kooxda Cardiff City ayaa dibadda u saartay Kevin Saint-luce bishii January sannadkii 2003, kadib markii lagu hellay dambi balse aan xabisiga loo dhiggin arintaas.\nKevin ayay kooxdiisu ku eedeysay inuu isku dayay inuu xoog ku maquuniyo laba dumar ah xilli ay ku jireen goobaha habeenkii lagu caweeyo ee magaallada Cardiff. Saint-luce ayaa feeray mid kamida dumarkii taas oo miyir beeshay, waxaana uu weerar halis noqon ku qaaday qofkii labaad.\nNinkaan reer France ee qadka dhexe ka cayaara ayaa shaqo ka hellay AFC Wimbledon ka hor inta uusan ku biirin kooxda Gateshead ee ka tirsan mid kamida horyaallada hoose ee Ingiriiska ee aan caalamiga ahayn oo uu laba sanno ku qaatay, Kevin Saint-luce oo 22-jir ah hada wuxuu ka tirsan yahay kooxda FC Dieppe ee dalkiisa France ka dhisan.\n5-CHED EVANS Evans ayaa laga fasaxay kooxdiisa Sheffield United, kadib markii uu ku lug yeeshay fal kufsi ah oo dhacay bishii April sannadkii 2012, waxaana lagu xakumay shan sanno.\nWeeraryahankaan u dhashay dalka Wales ayaa la sii daayay bishii October sannadkii 2014, waxaa la saadaallinaayay inuu ku noqon doono kooxda ka dhisan garoonka Bramall Lane ee Sheffield United, balse taageerayaasha oo gadoon sameeyay ayay kooxdu u ogollaan waysay in Evans uu garoonkooda tababar ku sameeyo, wali waa 27-jir kaliya mana cayaarin kubadda cagta tan iyo markii laga eryay kooxdiisa Sheffield.\nTitle: Adam Johnson Oo Laga Ceyriyay Sunderland Kadib Galmo Sharci Darro Ah oo La Sameeyay Gabar 15-jir Ah (xidigaha England ee kaga horeeyey falkaan)


Bangiga PrimerBank Oo Soo Geba-gebeeyay Mashruuc Dhalinyarada Fekerkooda Iyo Maskaxdooda Lagu Dhuuqay Iyo Qaabka Loo Maamulay |\nBangiga PrimerBank Oo Soo Geba-gebeeyay Mashruuc Dhalinyarada Fekerkooda Iyo Maskaxdooda Lagu Dhuuqay Iyo Qaabka Loo Maamulay\nHargeysa(GNN)-Bangiga PrimerBank oo ka mid ah Baananka Madax banana ee ka hawlagala Somaliland, ayaa caawa soo geba-gebeeyay mawduuc loo bixiyay hal-abuurka Ganacsiga ee Ardayda Jaamacaddaha Somaliland, kaasoo ay ka qaybgaleen kumaan dhalinyaro ah oo dananay barnaamijkaa.\n45 dhalinyarada Jaamacddaha dalka oo ka qaybgalay tartankaa oo lagu bixinayay maalgelin dhan $ 10,000 (Toban kun oo dollar), lacagtaa oo ay sheegeen in la siinayo qofka ku guulaysta fekreda ganacsi ee ay ku qancaan dadka barnaamijkan daadihinayay.\nBarnaamijkan, ayaa u muuqday mid feker ahaan aad loo soo dhoweeyay, balse waxa markiiba ka dhashay doodo iyo su’aalo la xidhiidha sababta intaas oo dhalinyaro ah oo dabacan shaqo la’aanta ka taagan dalka iyo duruufaha dhaqaale loogaga faa’idaysanayo fekerkooda iyo maskaxahooda ee loo soo dhexdhigay dhalinyarada intaa leeg qadar lacag ah oo aan ka badnayn toban kun oo dollar..\nWaxayna dadka inta badan la socday barnaamijka ee dusha kala socday is weydiinayeen sababta marka horeba si furan loogu shaacin waayay tartanka Barnaamijka iyo shuruudaha lagu soo xulayay ka qaybgalayaasha oo aan cidna ka war qabin.\nSidoo kale waxa shaki iyo dareen dhalisay mudadii uu socday Barnaamijku oo ahayd xogtiisa looga dhigay mid qarsoodi ah oo aan daah-furnayn maadaama ay tahay tartan iyo sababta warbaahinta looga mamnucay, taas oo abuurtay shaki iyo dareen kale oo ay ka qabeen ka qaybgalayaasha iyo dad ka indhah ku hayay ku dhowaad saddex todobaad oo uu socday. halka muuqaalada iyo barnaamijyada laga dheehanayey tvyadana ay ahaayeen kuwo ay iyagu goobo u gaar ah kusoo diyaarsadeen.\nArrimaha kale ee lays weydiinay, ayaa ahaa sababta ay uga badatay kharashka ku baxay hirgalinta hawshan iyo qadarka lacagta yar ee la siinayo qofka guulaystay.\nDhinaa kale Qiimaha lacagta loogu talo galay baahinta barnaamijkan ee lagu siinayo tvyada iyo marka aad is barbar dhig ku sameyso lacagta la siinayo dadka guuleystay waxaa toban jeer ku libin laabmaysa lacagta lagu bixiyey baahinta barnaamijkaasi.\nLabada dhalinyarada ah ee ku guulaystay maalgelinta $ 10,000 dollar,ayaa wadaagaya mashruuca maalgelinta qadarkaa lacageed, taas oo saluug weyn laga muujiyay markii lasoo gebagebeeyay munaasibada tartankaa oo caawa xaflad loogu qabtay magaalada hargeysa, balse waxa intii munaasibada lagu jiray soo baxday in barnaamijkan kusoo gebageboobay tuhun iyo wax isdaba marin in ay jiraan, iyadoo masraxa laga soo hadal qaaday in guulaystayaasha ay ka mid tahay gabadh, balse lama xaadirin magaca gabadhaa.\nBaadhitaano la xidhiidha Barmaamijkaa oo u muuqday mid dhalinyarada shaqo la’aanta iyo dhibaatooyinka dhaqaale ee haysta looga faa;idaystay maskaxahooda iyo ujeedad ka danbaysa xoggo dheeraad ah iyo baadhitaano la sameeyay oo wax badan daaha ka faydaya . lasoco.


Tag: xildhibaanada | Sagal Radio Services\nSagal Radio Services • News Report • December 27, 2016\nMunaasabadda dhaarinta Xildhibaanada cusub ee Baarlamaanka Federaalka ah ee Soomaaliya ayaa maanta oo Talaado ah lagu wadaa inay ka dhacdo magaalada Muqdisho, iyadoo fadhigii u horeeyay ee Baarlamaanka 10aad uu maanta bilaabanayo.\nBaarlamaanka oo maanta la horkeenayo hanaanka doorashada sanadkan 2016\nSagal Radio Services • News Report • April 30, 2016\nBaarlamaanka Federaalka ah ee Soomaaliya ayaa maanta lagu wadaa in la hor-keeno go’aankii doorashooyinka ee ay ku heshiiyeen Madaxda dowladda iyo maamul goboleedyada, iyadoo la filayo in Xildhibaanada ay dood dheer ka yeeshaan qodobada qaar.\nWasiiradda Arrimaha Gudaha iyo Amniga oo Baarlamaanka hortagaya\nBaarlamaanka Soomaaliya oo Kulan maanta ku yeeshay Xarunta ay ku shiraan Ee Golaha Shacabka ayaa waxaa Shir Guddoominayay Guddoomiye Kuxigeenka Koowaad Ee Baarlamaanka Xildhibaan Jeylaani Nuur Iikar.\nXildhibaanada Baarlamaanka oo loo qeybinayo warqada uu Ra’iisul Wasaaraha ku kala diray Xukuumadiisa\nXildhibaanada Baarlamaanka ayaa maanta la filayaa in loo qeybiyo warqad uu xalay u gudbiyay Gudoonka Baarlamaanka, taasoo uu ku dalbanayo in muddo 14 cisho la siiyo, si uu is bedel ugu soo sameeyo Xukuumadii uu dhowaan soo magacaabay.\nBaarlamaanka Soomaaliya oo ka leex leexanaya hirgelinta arrin ay ku jirto danta dalka iyo dadka\nSagal Radio Services • News Report • December 29, 2014\nGolaha Baarlamaanka Federaalka Soomaaliya ayaa ka leex leexanaya inuu hirgeliyo isla markaana meel mariyo hal arrin oo ay ku jirto danta dalka iyo dadka, isagoo dhowaan xaliyay khilaaf ba’an oo hareeyay madaxda sare ee Dowladda, gaar ahaan Madaxweynaha iyo Ra’iisal Wasaarihii lagu riday codka kalsoonida Baarlamaanka.\nXildhibaanada Baarlamaanka oo codka kalsoonida kala laabtay Ra’iisul Wasaare C/wali Sheekh Axmed\nSagal Radio Services • News Report • December 7, 2014\nXildhibaanada Baarlamaanka ayaa shalay codka kalsoonida kala laabtay Xukuumada uu hogaaminayo Ra’iisul Wasaare C/wali, iyadoo Gudoonka Baarlamaanka uu ku dhawaaqay natiijada.\nXildhibaanada Baarlamaanka oo maanta loo qeybinayo mooshinka ka dhanka ah Ra’iisul Wasaaraha\nXildhibaanada Baarlamaanka Soomaaliya ayaa maanta lagu wadaa in loo qeybiyo mooshinka ka dhanka ah Xukuumada, iyadoo labada garab ee Xildhibaanada ay xalay oo dhan shirar gaar-gaar ah ku lahaayeen Hotelada iyo xarumha dowladda.\nFAAHFAAHIN: Shirkii Xubnihii Mooshinka ka keenay RW Somalia oo ku baaqay inuu Isbedel dhaco (SAWIRRO)\nXildhibaanadii dhawaan mooshinka ka keenay RW Somalia, C/weli Sheekh Axmed oo maanta kulan ku yeeshay Muqdisho ayaa shaaciyay in ay lagama maarmaan tahay inuu dhaco is-bedel, iyagoo intaa ku daray in haddii ay heshiin waayaan madaxda dalka mooshinka la hor-geynayo baarlamaanka si loogu codeeyo.\nXildhibaanada Baarlamaanka oo labo Garab u kala jabay\nSagal Radio Services • News Report • November 7, 2014\nShalay waxaa soo baxay in Xildhibaano gaaraya 140 Mudane ay gudbiyay Mooshin ka dhan ah Ra’iisul Wasaaraha Xukumadda Soomaaliya C/wali Sheikh Axmed Maxamed,waxaana ay Xildhibaanadaasi ku warameen in Mooshinkii laga Aqbalay oo la qabtay.\nXildhibaanno ka Tirsan Baarlamaanka Soomaaliya oo ka Hadlay Sida uu ku dhashay Muranka u dhexeeya Madaxda Somalia\nIyadoo uu weli taagan yahay khilaaf soo dhexeeya madaxweynaha Soomaaliya, Xasan Sheekh Maxamuud iyo ra’iisul wasaarihiisa, Cabdi Faarax Shirdoon (Saacid) ayaa waxaa ka hadlay halka uu salka ku hayo khilaafkan xildhibaanno ka tirsan baarlamaanka Somalia.


SEKARYAAH 10 - Kitaabka Quduuska Ah\n1Xilliga roobka dambe roob ka barya Rabbiga, isagoo ah Rabbiga hillaaca sameeya, oo iyaguu siin doonaa roob wanaagsan, oo wuxuu qof kasta beerta ku siin doonaa doog.\n2Waayo, teraafiimkii waxay ku hadleen wax aan waxba ahayn, waxsheegayaashiina wax been ah bay arkeen, oo waxay sheegeen riyooyin been ah, oo si aan waxtar lahayn ayay ugu qalbi qaboojiyaan, haddaba sidaas daraaddeed waxay u ambadaan sida ido oo kale, oo aad bay u dhibtoodaan, maxaa yeelay, adhijir ma leh.\n3Adhijirrada aad baan ugu cadhooday, oo waxaan ciqaabi doonaa orgida, waayo, Rabbiga ciidammadu wuxuu soo booqday idihiisii ahaa dadka dalka Yahuudah, oo wuxuu ka dhigi doonaa sida faraskiisa sharafta leh oo dagaalka ku jira.\n4Waxaa isaga ka iman doona dhagaxa rukunka, oo dhidibkuna isaguu ka iman doonaa, qaansada dagaalkuna isagay ka iman doontaa, oo taliye kastaana isaguu ka iman doonaa.\n5Oo iyana waxay ahaan doonaan sida rag xoog badan oo dagaal gala oo cadowgooda kula tunta dhoobada jidadka dhex taal. Wayna diriri doonaan, maxaa yeelay, Rabbiga ayaa iyaga la jira. Oo kuwa fardaha ku joogaana way isku qasmi doonaan.\n6Reer Yahuudah waan xoogayn doonaa, waanan badbaadin doonaa reer Yuusuf, oo mar kalaan soo celin doonaa, waayo, waan u naxariisanayaa, oo waxay noqon doonaan sidii iyagoo aanan xoorin, waayo, waxaan ahay Rabbiga Ilaahooda ah, oo waan maqli doonaa iyaga.\n7Oo kuwa reer Efrayimna waxay noqon doonaan sida nin xoog badan, oo qalbigooduna wuxuu u rayrayn doonaa sidii iyagoo khamri ka wabxay, oo carruurtooduna way arki doonaan, oo way rayrayn doonaan, oo qalbigooduna waa ku farxi doonaa Rabbiga.\n8Anigu waan u foodhyi doonaa iyaga, oo waan isu soo wada ururin doonaa, waayo, waan soo furtay, oo waxay u badan doonaan siday u badnaan jireen.\n9Waxaan iyaga ku beeri doonaa dadyowga dhexdooda, wayna igu soo xusuusan doonaan waddammo fog. Way noolaan doonaan iyaga iyo carruurtooda, oo way soo noqon doonaan.\n10Mar kalaan ka soo bixin doonaa dalkii Masar, Ashuurna waan ka soo ururin doonaa, oo waxaan iyaga keeni doonaa dalka Gilecaad iyo Lubnaan, oo weliba meel looma heli doono.\n11Oo isagu wuxuu dhex mari doonaa badda dhibaatada, oo wax buu ku dhufan doonaa hirarka badda, oo Webi Niil moolkiisuna waa engegi doonaa, oo kibirka Ashuurna waa la soo dejin doonaa, oo usha boqortooyada Masarna way iska baabbi'i doontaa.\n12Oo iyagaan ku xoogayn doonaa Rabbiga, oo hor iyo dibba way ugu socon doonaan magiciisa, ayaa Rabbigu leeyahay.\n< SEKARYAAH 9\nSEKARYAAH 11 >


Madasha Hoggaamiyeyaasha Qaranka iyo Madaxda dowlad goboleedyada oo ka furmaya Baydhabo – Radio Muqdisho\nMadasha Hoggaamiyeyaasha Dowladda Dhexe iyo Dowlad Goboleedyada ayaa lagu wadaa in uu maanta ka furmo magaalada Baydhabo ee xarunta dowlad goboleedka Koonfurgalbeed, halkaasi oo ay ku sii qul qulayaan madax dhowr ah.\nshirka oo socon doono muddo saddex cisho ah ayaa waxaa ka qeybgalaya Madaxweynaha Jamhuuriyadda Federaalka Soomaaliya, Mudane Xasan Sheekh Maxamuud, Guddoomiyaha baarlamaanka Federaalka ee Soomaaliya Mudane Maxamed Sheekh Cismaan Jawaari, madaxda hoggaamiyeyaasha Qaranka iyo Madaxda dowlad goboleedyada qeybta ka ah dowladda Federaalka ah.\nWasiirka Warfaafinta ee dowlad goboleedka Koonfurgalbeed Ugaas Xasan Cabdi Maxamed oo la hadlay Radio Muqdisho ayaa sheegay in si aad loo adkeeyay amniga magaalada, isla markaana ay socoto soo dhaweynta Madaxda ka qeyb galaysa shirka.\nTartankii ugu adkaa oo caawa dhexmaray tartamayaasha degmooyinka Kaxda iyo Wadajir “SAWIRRO”\nTaliye ku xigeenka labaad ee ciidanka Asluubta oo kormeeray xasbiga Baydhabo


Cabdi Jiinow: Sharciga ayaa la keeni doonaa dadkii booliska ku laayey Balcad – Mareeg.com somalia, World News and Opinion.\nJowhar – Mareeg.com: Guddoomiyaha gobolka Shabeellada Dhexe, Cabdi Jiinoow Calasow ayaa ka hadlay wwerar shalay ciidamo ku sugnaa degmada Balcad ay ku qaadeen boolis laga diray Muqdisho oo kusii jeeday magaalada Jowhar ee xarrunta gobolka Shabeellaha Dhexe.\nWeerarkii shalay booliska wadada marayey lagu qaaday ayaa waxaa ku dhintay ilaa 6 askari, waxaana la dhaawacay ilaa 10 kale, iyadoo lu gubay gaari boolisku lahaa, mid kalana la dhacay, sida ay sheegayaan wararka laga helayo Balcad.\nCabdi Jiinow ayaa sheegay in weerarkaa uu salka ku hayay amar diido uu sameeyay Gudoomiyaha degmada Balcad Cusmaan Xaadoole, kadib markii xil ka qaadis lagu sameeyay sida uu yiri.\n“Waxaa filayaa in dagaalka salka ku hayay amar diido uu sameeyay Cusmaan Xaadoole oo xil ka qaadis lagu sameeyay, waxaa socda kulan Gudiga Ammaanka qaranka leeyihiin, sharciga ayaana la soo taagayaa cidii ka dambeysay”ayuu yiri Cabdi Jiinow.\nCabdi Jiinow ayaa sheegay in maxkamada lasoo taagi doono ciddii ka dambeysay in la laayo ciidamo boolis ah oo marayey degmada Balcad.\n“Ciddii ka dambeysay dagaalkii Balcad ka dhacay sharciga ayaa la horkeenayaa. Waxaa socda kulan ay arrintan ka leeyihiin guddiga ammaanka Qaranka, waxaana laga soo saari doonaa amar cad,” ayuu yiri Cabdi Jiinoow.\nCabdi Jiinoow ayaa xilka la qaaday guddoomiyaha degmada Balcad Xaadoole lix bilood ka hor, isagoo diiday inuu xilka wareejiyo, taasoo keentay in khliaaf aad u xooggan uu soo dhexgalo labada dhinac.\nWeerarka lagu laayey ciidamada booliska ah ayaa ah fal dambiyeedkii ugu xumaa ee inta la xuxuusto ka dhacay degmada Balcad, waxaana wax lala yaabo ah sababta wasaaradda ku shaqada leh arrintaas u xalli weysay inta aan dhibaatadu heerkaan gaarin.